देश दुनिया के खबर, अतवार 21 अगस्त का दिने – टटका खबर\nदेश दुनिया के खबर, अतवार 21 अगस्त का दिने\nसुरक्षा बल ना मिलला का चलते सिंधिया काल में बनावल ग्वालियर के गोपाल मंदिर में राधा-कृष्ण को एह साल गहना ना पहिरावल जाई !\nकांग्रेस के राष्ट्रीय महासचिव वी.के. हरिप्रसाद कहले कि अन्ना हजारे अपना अनशन का जरिए बेरोजगारन के ‘रोजगार’ दे दिहले बाड़न.\nअन्ना हजारे के अनशन में जइसे-जइसे एक-एक दिन जुड़त जा रहल बा, वइसे-वइसे उनुका समर्थन में आवे वालन के तादादो बढ़ल जात बा.\nदारुल उलूम अन्ना हजारे के आंदोलन के हिमायती नइखे काहे कि ओकर कवनो राजनीतिक दल भा आंदोलन से सरोकार नइखे : अबुल कासिम\nदिल्ली के महापौर रजनी अब्बी अतवार का दिने रामलीला मैदान के दौरा कइली जहाँ अन्ना हजारे पिछला छह दिन से अनशन पर बाड़े आ रोज उनुकर लाखो समर्थक जुटत बाड़े.\nमध्य प्रदेश के जबलपुर में निकलल धार्मिक जुलूस पर पथराव का बाद हालात काबू करे खातिर आंसू गैस के गोला छोड़ल गइल आ बल प्रयोग करे पड़ल.\nमध्य प्रदेश के बड़वानी जिला में दू गो बस के कर्मचारियन के आपसी झगड़ा में एगो बस में आग लगा दिहल गइल जवना में चार आदमी जिंदा जर गइले आ सात लोग बहुते झँउस गइल.\nलोकपाल आंदोलन : अन्ना हजारे कहलन कि, सरकार के नीयत ठीक नइखे. अगर सरकार प्रभावी लोकपाल विधेयक संसद में पेश नइखे कर सकत त ओकरा गद्दी छोड़ देबे के चाहीं.\nआंध्र प्रदेश में दिवंगत मुख्यमंत्री वाईएस राजशेखर रेड्डी के नाम केंद्रीय जांच ब्यूरो के दर्ज करावल प्राथमिकी में शामिल कइला पर कांग्रेस के 27 गो विधायक आ दू गो सांसदों अतवार का दिने पार्टी से इस्तीफा देबे के एलान कइले.\nवाईएसआर कांग्रेस प्रमुख जगनमोहन रेड्डी के समर्थक 24 विधायकन के इस्तीफा देबे के फैसला से चकित कांग्रेस ओहलोग के अइसन करे से मना कइले बिया. काहे कि तब लोग ओह लोग के भ्रष्टाचार के समर्थक मान ली.\nदिल्ली में एयरपोर्ट मेट्रो अब हर 15 मिनट पर चलल करी.\nमणिपुर के मानवाधिकार कार्यकर्ता भारतीय मीडिया से नाराज बाड़े काहे कि ऊ इरोम चानू शर्मिला से बेसी तरजीह अन्ना के देत बिया. जबकि शर्मिला पिछला 11साल से अनशन पर बाड़ी.\nअन्ना हजारे सरकार से बतियावे के तइयार बाड़े बशर्रे बातचीत जन लोकपाल पर होखे.\nकांग्रेस प्रवक्ता अभिषेक मनु सिंघवी के कहना बा कि लोकपाल विधेयक पर चर्चा करे खातिर संसद के स्थाई समिति आदर्श मंच बावे. सिंघवी खुद एह समिति के अध्यक्षो हउवन.\nजन लोकपाल के अव्यवहारिक आ अलोकतांत्रिक बतवली सोनिया गाँधी के अध्यक्षता वाली राष्ट्रीय सलाहकार परिषद के सदस्या अरुणा रॉय.\nप्रभावी लोकपाल ला प्रधानमंत्री मनमोहन सिंह के पेशकश पर अन्ना हजारे कहले बाड़न कि ऊ बातचीत करे ला तइयार बाड़न.\nदेश भर में आजु छठवो दिन अन्ना के समर्थन में धरना, प्रदर्शन के दौर जारी बा.\nनकली भा फर्जी दस्तावेज पर नवजवानन के विदेश भेजे वाला एगो आव्रजन कम्पनी हेल्थवे इमीग्रेशन के मालिक के चण्डीगढ़ पुलिस गिरफ्तार कर के जांच शुरू कर दिहले बिया.\nमध्य प्रदेश के राजभवन अब सौर ऊर्जा से जगमग होखी. ओहिजा 20 किलोवाट क्षमता के सौर ऊर्जा संयंत्र लगावल गइल बा.\nपश्चिम बंगाल के मुख्यमंत्री ममता बनर्जी शनिचर का दिने कहली कि एहिजो नई दिल्ली के एम्स जइसन एगो बड़हन अस्पताल बनवावल जाई.\nलोकसभा अध्यक्ष रहल सोमनाथ चटर्जी कहले बाड़न कि पश्चिम बंगाल के नाम बदलके पश्चिम बंग करे के कवायद एकदम गैरजरूरी बावे.\nपश्चिम बंगाल में बाढ़ से अब ले 47 आदमी के मौत.\nपापुआ न्यू गिनी के न्यू ब्रिटेन में अतवार का दिने रिक्टर पैमाना पर 6.0 तीव्रता के भूकम्प आइल. बाकिर जान माल के नुकसान के खबर नइखे.\nकराची में हिंसा रोके खातिर जरूरत पड़े त सेना तइयार बिया : जनरल अशफाक कयानी.\nपाकिस्तान का एगो मस्जिद में दू दिन पहिले भइल आत्मघाती बम विस्फोट में मरे वालन के गिनिती 56 हो गइल बा.\nनेपाल के प्रधानमंत्री झलनाथ खनाल के इस्तीफा का बाद आम सहमति से एगो नया प्रधानमंत्री चुने के मियाद आजु अतवार के साँझ पांच बजे खतम हो गइल बाकिर केहू ना चुना पाइल त तीन दिन के समय बढ़ा दिहल गइल.\nब्रिटेन की पुलिस हाल में भइल कई शहर के दंगा में शामिल 30 हजार लोग के खोजत बिया.\nनेपाल सरकार धूम्रपान पर प्रतिबंध लगा दिहलसि.\nपाकिस्तान के मानवाधिकार कार्यकर्ता अंसार बर्नी ईद के बाद ओहिजा भ्रष्टाचार अउर आतंकवाद का खिलाफ देशव्यापी अभियान शुरु करे के एलान कइलन.\nरूस के सुदूर पूर्वी इलाका में पोलर बियर का हमला में एक आदमी के मौत हो गइला का बाद दू गो दोसरो भालूवन समेत ओह नरभक्षी भालू के गोली मार दिहल गइल.\nकनाडा में एगो यात्री विमान दुर्घटना में कम से कम 12 लोग के मौत हो गइल आ तीन जने घवाहिल हो गइले.\nविदेशी निवेशक देश के शेयर बाजार में अगस्त महीना में अबही ले 1.5 अरब डॉलर (लगभग 6,851.7 करोड़ रुपये) के बिकवाली कर चुकल बाड़े.\nबॉलीवुड में फिल्म ‘तेरे बिन लादेन’ से शुरुआत करे वाला पाकिस्तानी गायक आ अभिनेता अली जफर अपना तीसरा फिलिम ‘लंदन, पेरिस, न्यूयार्क’ के शूटिंग शुर कर दिहले बाड़न. जफर के दुसरकी फिलिम ‘मेरे ब्रदर की दुल्हन’ के प्रदर्शन होखल अबही बाकी बा,\nअब बालीवुड फिलिमन के शूटिंग विदेश का बजाय दिल्ली में कइल निर्माता निर्देशक लोग के बेसी पसंद आ रहल बा.\nओवल टेस्ट में फॉलोआन ना बचा पवलसि भारतीय टीम. इंग्लैंड के पहली पारी 591 रन पर घोषित कइला का बाद भारत के पहिला पारी 300 रन पर सिमट गइल. बाद में अपना दूसरका पारी में भारत आजु 19 रन बनवले बा.\nपांचवां एकदिना : बांग्लादेश मैच जीतलसि, जिम्बाब्वे श्रृंखला.\nसिनसिनाटी ओपन : पेस-भूपति के जोड़ी मौजूदा चैम्पियन अमेरिका के बॉब अउर माइक ब्रायन के जोड़ी के हराके फाइनल में चहुँप गइल बिया.\nमध्यक्रम के अनुभवी बल्लेबाज राहुल द्रविड़ टेस्ट क्रिकेट में सैकड़ा जमावे में सुनील गावस्कर आ ब्रायन लारा के पीछे छोड़ दिहले.\nबुलावायो के क्वींस स्पोर्ट्स क्लब मैदान पर अतवार का दिने जिम्बाब्वे से खेलत सीरिज के आपन पांचवा आ आखिरी एकदिना में पहिले बल्लेबाजी करत बांग्लादेश 36 ओवर में पांच विकेट का नुकसान पर 151 रन बनवले बा.\nसिनसिनाटी ओपन : खिताबी मुकाबले में सर्बिया के नोवाक जोकोविक के सामने होखिहे ब्रिटेन के एंडी मरे.\nसिनसिनाटी ओपन : भारत के लिएंडर पेस आ महेश भूपति के जोड़ी वेस्टर्न एंड साउदर्न टेनिस चैम्पियनशिप में मरदन के युगल स्पर्धा का फाइनल में पहुंचल.\nभारत के स्नूकर खिलाड़ी सैयद हबीब के शनिचर का दिने लमहर बेमारी का बाद निधन हो गइल. ऊ 71 साल के रहले.


फेसबुक से फेस चमकावे के हुनर बखानत कहानी – Anjoria\nएगो कंपनी के चेयरमैन बुढ़ा गइल रहे. जमाना का चाल का हिसाब से ओकर सगरी बेटा-बेटी विदेश में सैटल हो गइल रहले. ओह जमाना में हर समझदार पुरनिआ अपना बाल बच्चन के इहे समुझावल करत रहे कि अगर तोहरा में काबिलियत बा त फेर इंडिया में काहे बाड़ऽ भा का करत बाड़ऽ. उहो दौर भारत-भूमि देखले बिया जब हर काबिल नवही से नीमन हिन्दुस्तानी बने का बदले सफल नान-रेजीडेंट इंडियन बने के उम्मीद राखल जात रहुवे. से हमरा कहानी के बुढ़ऊ के बेटी-बेटा अमेरिका-इंगलैंड में मस्त-व्यस्त रहले. एने बुढ़ऊ चेयरमैन के फिकिर धइलसि कि उनुका बाद उनुका कंपनी के के चलाई.\nई सवाल उठते बुढ़ऊ तय कइलन कि उत्तराधिकारी के सटीक चुनाव वैज्ञानिक तरीका से कइल जाई. अमीर बुढ़ऊ के बेटा हजार कहाउत का हिसाब से हजारो नवही उनकर वारिस बने के मनसा जाहिर कइले. ढेरे लोग वारिस बने ला आपन अरजी लगा दिहल. ओह हजारन अरजी में से चुन-छाँट के तीन जने के अरजी निकालल गइल.\nचुने खातिर भइल साक्षात्कार में खास सवाल का कहीं, बस इहे सवाल पूछल गइल कि अगर रउरा समुझदार बानी त इंडिया में का करत बानी?\nपहिला बंदा बतवलसि – इंडिया में खाए-पीए के तमाम संभावना मौजूद बा त बहरी काहे जाइल जाव. अमेरिका में बंदा कतनो खा लेव बाकिर पूरा के पूरा पुल भा पूरा के पूरा सड़क खाए पचावे के इंतजाम त बस इंडिए में बा.\nदुसरका बंदा जबाब दिहलसि – नासमझ हवे ऊ लोग जे कमाए खातिर देश का बहरी जाला. समझदार लोग कमाई क के खुद त देश में रहेलें बाकिर आपन खाता स्विटजरलैंड में राखेलें.\nतिसरका बंदा आपन जबाब कुछ एह तरह लिखलसि – देखीं, विदेशन में कमाए-खाए में बहुते आफत बा. ओहिजा के कानून अतना आराम से खाए ना दव. अमेरिका में छोटहनो चोरी पर लमहर सजाय हो जाला. बाकिर इंडिया में चोरी-चकारी करत रउरा एक दिन विधायक, सांसद भा मंत्री ले बन सकींले.\nतीनों जवाब खासा समझदारी भरल रहे से तय भइल कि अब एह लोग के प्रेक्टीकल एक्जाम लिहल जाई.\nतीनो जने के एगो फाइव-स्टार होटल में टिकावल गइल आ कहल गइल कि सुबह सबेरे कंपनी के हेड-क्वार्टर पर चहुँपे के बा.\nपहिलका प्रत्याशी जब हेडक्वार्टर के गेट पर चहुँपल त देखलसि कि एगो बुढ़िया कराहत बिया. ऊ ओह बुढ़िया के अस्पताल चहुँपा के तब इंटरव्यू देबे चहुँपल. लेट से अइला का चलते ओकरा के डाँट मिलल.\nकुछ देर बाद दुसरको प्रत्याशी हेडक्वार्टर के गेट पर पहुंचा, त ओकरो एगो बुढ़िया कराहत मिलल. बाकिर सोचलसि कि एकरा फेर में पड़ब त इंटरव्यू ला लेट हो जाएब, से ऊ बुढ़िया पर धेयान ना दे के सीधे इंटरव्यू देबे चल दिहलसि.\nकुछ देर बाद प्रत्याशी नंबर तीन आइल आ ओह बुढ़िया के देखके कहलसि – ऐ माई, तोरा दुख से हम बहुते दुखी बानी. फेर ऊ ओह बुढ़िया संगे आपन कुछ सेल्फी-फोटू मोबाइल से खिंचलसि आ अपना फेसबुक स्टेटस के अपडेट कइलसि ई लिखत कि सगरी पत्रकार-मीडियावाला लोग एहिजा चहुँपस. एगो बूढ़ महतारी दम तूड़त बिया. मां बचाओ फाऊंडेशन नामके एनजीओ के बंदा तुरते चहुँपले आ दू घंटा ले तरह तरह के फोटू-सेशन करवा के कराहत बुढ़िया के लेके अस्पताल चल गइले.\nअगिला दिने अखबार में प्रत्याशी नंबर तीन के खबर फोटू समेत छपल कि नया तकनीक के इस्तेमाल क के ई नवही एगो बुढ़िया के जान बचवलसि. कुछेक टीवी चैनल एह प्रत्याशी नंबर तीन के इंटरव्यू एह बात ला लिहले कि कइसे नया तकनीक से लोग के जान बचावल संभव हो सकेला. तमाम फोटुअन में ओह कंपनी के हेडक्वार्टर बैक-ग्राऊंड में आइल जवना के दफ्तर में इंटरव्यू देबे ला प्रत्याशी नंबर तीन आइल रहुवे. अपना कंपनी के हेडक्वार्टर के फोटू देखके चेयरमैनो बहुत खुश भइल.\nआखिर में चेयरमैन एलान कइलन कि अपना सोझा मौजूद हालात के सबले सही इस्तेमाल प्रत्याशी नंबर तीने कइलसि. ऊ बुढ़िया के अस्पताल ले जाए में कवनो टाइम खराब ना कइलसि, उलटे एह मौका के इस्तेमाल आपन टीआरपी, आपन इमेज चमकावे ला कर लिहलसि. अइसने नवही के आजु का जमाना में सबले गुणवान माने के चाहीं.\nएह कहानी से हमनी के सीख मिलत बा –\n1 – समझदार लोग हर हालात के, चाहे ऊ कतनो दुखवाला काहे ना होखो, इस्तेमाल आपन इमेज चमकावे ला करेंले.\n2 – फेसबुक के इस्तेमाल आपन फेस चमकावे ला करे वाला लोगे यशस्वी होला.\n3 – हर समझदार बंदा के कवनो समस्या निपटावे में टाइम खराब ना करे के चाहीं. ओकरा अपना लगे तमाम समस्यन ला काम करे वाला एनजीओअन के लिस्ट राख के ओह समस्या से जुड़ल एनजीओ के खबर कर देबे के चाहीं.\nएह पोस्ट के पुराणिक जी के फेसबुक पेज पर हिन्दी में पढ़ीं.\nPrevious Post: झड़ुआवल आ बहारल के चरचा (बतकुच्चन – 175)\nNext Post: मॉरीशस : आपन बोली-आपन लोग


टटका खबर : 10 सितंबर 2014 – टटका खबर\nSep 10, 2014 टटका खबर\nजम्‍मू-कश्‍मीर के बाढ़ वाला इलाकन से 50 हजार से अधिका लोग के सेना आ राष्‍ट्रीय आपदा कार्रवाई बल बचा लिहले बिया, एह बचावल लोग में नेपाल के राजदूत आ उनका संगेे गइल 17 लोग, आ गोल्‍फ के सार्क टीम के 28 गो पाकिस्‍तानी खिलाड़ीओ शामिल बाड़े. बरखा त रूकल बा बाकिर हालात अबहियों गंभीर बनल बा. चार लाख लोग अबहियों कश्मीर घाटी में घेराइल बा बाढ़ का पानी में.\nसी बी आई मंगल का दिने कोलकाता में तृणमूल कांग्रेस के नेता आ पश्चिम बंगाल के पुलिस महानिदेशक रहल रजत मजूमदार के सारधा चिट फंड मामिला में गिरफ्तार कर लिहले बिया. जब उमुका से सवाल पूछल गइल त उ जवाब ना दिहलन आ तब सीबीआई उनका के गिरफ्तार क लिहलसि.\nउच्‍चतम न्‍यायालय कोयला घोटालेबाजन के बचावे के आरोप लागल सीबीआई निदेशक से पूछले बावे कि दस दिन का भीतर बतावस कि उनुका के काहे ना हटा दिहल जाव.\nबंबई उच्‍च न्‍यायालय पुणे के एगो सिरफिरा ड्राइवर संतोष माणे के मौत के सजा बरकरार रखलसि. माणे जनवरी 2012 में एगो बस ले के शहर में नौ लोग के कचार के मुआ दिहले रहुवे.\nदिल्ली के राजनीतिक संकट खातिर भारतीय जनता पार्टी के दिल्‍ली इकाई के अध्‍यक्ष सतीश उपाध्‍याय आम आदमी पार्टी के नेता अरविन्‍द केजरीवाल के जिम्‍मेदार ठहरवले. कहलन कि अगर सरकार बनावे के बोलहटा मिलल त भाजपा ओह पर विचार क के फैसला करी.\nभाजपा हरियाणा में अकेलही चुनाव लड़े के तइयारी करत बिया. हरियाणा जनहित कांग्रेस से ओकर गठबन्हन पिछला महीने टूट गइल रहे.\nकांग्रेसी नेता बेनी प्रसाद वर्मा के कहना बा कि राहुल का खिलाफ कांग्रेसे के दू गो बड़का नेता साजिश करे में लागल बाड़ें.\nशिया मुसलमानन के एगो संगटन आल इंडिया हुसैनी फंड आतंकवादी संगठन जमात उद दावा के सरगना आ मुम्बई हमला के मास्टरमांइड हाफिज सईद के मूड़ी काट के ले आवे वाला के पाँच करोड़ रुपिया इनाम देबे के एलान कइले बावे.\nरेल मंत्री रहल आ पश्चिम बंगाल कांग्रेस के अध्यक्ष अधीर रंजन चौधरी मंगल का दिने कहलन कि लागत बा कि मुख्यमंत्री ममता बनर्जी अबकियो पाँच साल ले मुख्यमंत्री ना रह पइहें. ममता बनर्जी पर सारधा चिटफंड घोटाला के दाग लागे का चलते हो सकेला कि इस्तीफा देबे के पड़ जाव.\nआ आपा नेता कुमार विश्वास खुले आम नरेन्द्र मोदी के सराहत अपना पार्टी के अनेके फैसला के खिलाफ बोलले बाड़न. लागत बा कि उ पार्टी छोड़ भाजपा में जाए के तइयारी करत बाड़न.\n218 गो गैर कानूनी कोयला खंड के आवंटन रद्द करे वाला मामिला में उच्चतम न्यायालय आपन फैसला सुरक्षित रख लिहलसि. केन्द्र सरकार के कहना रहल कि अगर उच्‍चतम न्‍यायालय एह सगरी आवंटन के रद्द कर देव त ओकरा कवनो उजूर ना होखी.\nमंगल का दिने रूपया डॉलर के मुकालबे 31 पइसा हो गइल. मुंबई शेयर बाजार के सेंसेक्सो 55 अंक का गिरावट संगे बंद भइल आ सोना 150 रुपिया सस्‍ता हो के.\nराष्ट्रमंडल खेल में चैम्पियन रहल जीतू राय स्पेन के ग्रेनाडा मे चलत 51वीं आई. एस. एस. एफ. विश्व निशानेबाजी प्रतियोगिता मे मरदन के 50 मीटर पिस्टल स्पर्धा मे रजत पदक जीत लिहले बाड़न आ साथ ही 2016 के रियो ओलंपिक खातिर क्वालीफाई कर गइलन.\nअंतर्राष्‍ट्रीय क्रिकेट परिषद पाकिस्‍तान के ऑफ स्‍पीनर सईद अजमल के गलत गेंदबाजी ऐक्‍शन का चलते निलंबित कर दिहलसि.\nझारखंड के राजधानी रांची के सीबीआई विशेष अदालत मंगल का दिने चारा घोटाले के नियमित मामला 38ए/96 में बिहार के मुख्यमंत्री रहल लालू प्रसाद यादव के ओह याचिका के खारिज क दिहलसि जवना में उ अइसनके एगो मामिला में सजा पा चुकल बाड़न आ एके तरह के आरोप खातिर दोसर मामला में उनका पर मुकदमा ना चलावल जा सके. अदालत उनुका तर्क के ना मनलसि आ याचिका खारिज क दिहलसि.\nपश्चिम चंपारण जिला के मुफस्सिल इलाका में सरैया नहर के नियरा बेतिया नौतन रोड पर एसएसबी के जवान मंगल का दिने दू लाख रूपिया के जाली नोट साथे एगो नवही के गिरफतार क लिहले.\nरोहतास जिले के दिनारा इलाका के थाना क्षेत्र के भांती गांव में मंगल का दिने एगो मामूली विवाद में एगो आदमी अपना छोटे भाई के पीट पीट के मुआ दिहलसि.\nपूजा का सीजन में भीड़ निपटावे ला अहमदाबाद पटना के बीच एगो विशेष साप्ताहिक ट्रेन पांच से 28 अक्टूबर ले चलल करी.\nचुनाव आयोग भाजपा सांसद योगी आदित्यनाथ के चुनाव आचार संहिता लाँघे के अछरशग लगावत नोटिस भेजले बावे जवना के जवाब ओकरा काल्हु साँझ ले मिल जाए के चाहीं. बतावल जात बा कि योगी पर लागल अछरंगन में मुरादाबाद का एगो मंदिर से माइक हटावे आ मस्जिद में लगावे के विरोध करे वालन के जेल भेजे पर एतराज जतावल, राम के बिना भारत के परिकल्पनो ना हो सकला के बात कहल, दंगा से हिन्दुअन के परेशान करे वालन के अंजाम भुगते के बात कहल, आ भगवान राम का नाम पर बीजेपी उम्मीदवार खातिर वोट मांगल शामिल बा.\nकेन्द्रीय कपडा राज्यमंत्री (स्वतंत्र प्रभार) संतोष गंगवार मंगल का दिने लखनऊ में मुख्यमंत्री अखिलेश यादव से मुलाकात क के वाराणसी में टेक्सटाइल्स पार्क खातिर जमीन उपलब्ध करावे के निहोरा कइलन.\nकब्रिस्तान खातिर दिहल जात सरकारी धन पर विवाद बढ़ल त अब यूपी सरकार मसानो घाट खातिर सहायता देबे के योजना शुरू क दिहले बिया.\nलखनऊ मे 13 सितंबर के होखे वाला उपचुनाव का चलते संजय गांधी स्नातकोत्तर आयुर्विज्ञान संस्थान ओह दिन बन्द रही.


अभिजीत गवले भोजपुरी गाना – Anjoria\nअभिजीत गवले भोजपुरी गाना\nअमीना मुवी क्रिएशन के बैनर तले बने जात भोजपुरी फिल्म ‘प्रोडक्शन नं.2’ खातिर अभिजीत पहिला बेर कवनो भोजपुरी गाना के आपन आवाज दिहलन. रिकार्डिंग ए.बी. स्टुडियो, चार बंगला, म्हाड़ा में भइल. निर्माता सलीम अंसारी बतवले कि अभिजीत के ई गाना बेहद पसंद आइल. गाना के बोल हवे ‘मोरे बालम हो आवऽ चली चाँद के पार’. ई गीत हीर-रांझा, लैला-मजनू, रोमियो-जूलिएट जइसन प्रेमियन के दरद भरल कहानी ह. एह गाना के गावत घरी अभिजीत के आँखिन में लोर भर आइल.\nगाना खत्म होखते अभिजीत निर्माता सलीम अंसारी के कान्ह पर हाथ रखत कहलन कि हमरा मालूम ना रहल कि भोजपुरी में अतना बढ़िया गाना बनेला. अबहीं ले त हम भद्दा फूहड़ जान के गावे से मना कर देत रहीं. बाकिर एह गाना के गवला का बाद हमरा बुझाइल कि भोजपुरियों में दम बा.\nएह फिल्म के संगीतकार हउवें रविन्द्र खारे आ निर्देशक रुपेन्द्र वर्मा. बाकी कलाकारन के चुने के काम चलत बा.\nशिव आराधना में डूबले रवि किशन


सिविल सोसायटी के हर्गिज तरजीह मत देव सरकार – Anjoria\nजून 17, 2011 सिविल सोसायटी\nकेजरीवाल-भूषण एंड कम्पनी एने एगो नया शिगूफा छोड़ले बा लोग. ओह लोग के कोशिश बा कि संसद-विधानसभावन के आम लोग का नजर में बेकार साबित कर दिहल जाव आ अपना आप के सबले बड़ बना लिहल जाव जेहसे कि सरकार के हस्तिये खतम हो जाव. अबही हालही में प्रशांत भूषण आ उनुकर पाँचो साथी एगो पत्र लिखके कहले बा लोग कि हमनी के व्यवस्था अतना नाकारा बिया के के प्रधानमंत्री बन जाई पता ना चले. अगर मधु कोड़ा बा ए. राजा जइसन केहू प्रधानमंत्री बन जाव त कइले का जा सकी ?\nई एगो फालतू बहस ह. अब एह महानुभावन के के बतावे कि संसद देश में कानून बनावे वाली सबले बड़की संस्था हिय, एकर गठन देश भर के वयस्क मतदाता लोग के वोट से चुनाइल सदस्यन से कइल जाला. माने कि अइसन लोग के समूह जेकरा पर देश भरोसा जतवले बा. अब एह संस्था के कवनो एक आदमी भा गुट के इच्छा से बान्हल ना जा सके. जबकि सिविल सोसाइटी का गुट में मामूली पढ़ल-लिखल लोग, शिक्षक से लेके गँवई समाज सुधारक ले, जे अपना के भविष्य के गांधी का रूप में देखत बा, शामिल बाड़े. एह लोग का साथे बाड़न कुछ वकील आ कुछ पढ़ल लिखल लोगन के एइसन टोली जेकरा हालात के पूरा जानकारिये नइखे. नारन अउर अनशनन का बीचे जवन बतावल सबले जरुरी बा ऊ ई कि एहमें से कवनो आदमी अइसन नइखे जे आम जनता खातिर जबाबदेह होखे. ई सिविल कहाये वाली सोसायटी जवन सबले बड़ बात कहत बिया ऊ बा भ्रष्टाचार के, खास कर के बड़का पद पर बइठल लोगन के भ्रष्टाचार के. एहिजा ई जिक्र कइल ठीक रही कि भ्रष्टाचार का मामिला में कम से कम एगो कैबिनेट मंत्री, एगो बहुते ताकतवर राजनेता के बेटी, आ कई गो नामी गिरामी कंपनियन के टॉप मैनेजर लोग आजुकाल्हु जेल में पड़ल बा. माने कि मौजूदा एजेंसियन के ठीक से काम करे दिहल जाव त कवनो संदिग्ध पर कार्रवाई कर सकेले.\nबाकिर केजरीवाल- भूषण एंड कम्पनी ई देखला का बजाय कि मौजूदा इंतजामन के कइसे अउरी ताकतवर बनावल जाव, ओह मिडिल क्लास सेंटिमेटलिटी के हवा देबे में लागल बाड़े जवना में ई मानल जाले कि नेता के उद्भव जनता के बीच से ओही तरह होला जइसे कि हमनी का आइल बानी जा. ई बहुते खतरनाक हालात त इरादा ह काहे कि ई समाजसेवा का नाम पर लोकतंत्रे के खतम करे के गहिरा साजिश लागत बा. एह साजिश के समुझे खातिर जरूरी बा कि रामदेव-हजारे-केजरीवाल-भूषण फिनोमिना के समुझल जाव. दरअसल जवना के सिविल सोसायटी के नाम दिहल गइल बा ऊ एगो एनजीओ संस्कृति के हिस्सा ह. एनजीओ संस्कृति नियोजित काँरपोरेट पूंजी के संस्कृति ह. अपने से उपजल संस्कृति ना ह. देश में सैकड़ो एनजीओ बा जवनन के विदेशन से हजारों करोड़ रुपिया मिलेला. एनजीओ समुदाय में काम करे वालन के आपन राजनीति बा, विचारधारा बा, वर्गीय भूमिका अउर एगो कास मकसदो बा. ऊ परंपरागत दलीय राजनीति का बदलैन का रुप में काम करेले. ई एगो बहुते बड़ साजिश के शुरुआत बा, भारत में लोकतंत्र के मेटा के भा लांगड़ बना के कवनो निहित स्वार्थी देश भा संस्था के हवाले कर देबे के, एहसे बेहद जरूरी बा कि मीडिया उन्माद, अन्ना के छोटहन वैचारिक प्रकृति, अउर भ्रष्टाचार, एह तीनों के पाछा सक्रिय सामाजिक शक्तियन के विचारधारात्मक स्वरूप के विश्लेषण कइल जाव. दरअसल ऊ छद्म संदेश देत बाड़न कि सरकार, संसद आ विधिक संस्थान में से केहू सही नइखे.\nदरअसल ई जवन कथित सिविल सोसायटी बा ओकर मकसद लोकतांत्रिक संस्थानन, नियमन आ परंपरावन के अनदेखी कर के ओकरा के बेकार बनावल बा. ई सोसायटी सत्ता सर्किल में जनमल संकीर्णतावाद के सामाजिक चेहरा ह. एकर लक्ष्य बा राजनीतिक दलन के बेमतलब बना दिहल, साजिश के ई पहिला भाग ह. दुसरका भाग बेहद गोपनीय बा आ एह पर आवे वाला समय में रोशनी पड़ सकेला. अतना त तय बा कि सिविल सोसायटी संकीर्णतावादी विचारन के हवा देत बा आ मध्यवर्ग में एकर तेजी से प्रचार- प्रसार हो रहल बा. ई सत्ता के बदलैन होखे के दावा पेश करत बाड़े. झटपट समाधान माँगत बाड़े. एहसे जरूरी बा कि सरकार सिविल सोसायटी के चक्कर में ना पड़े आ अपने तईं भ्रष्टाचार का खिलाफ लड़ाई छेड़ दे. एहमें सरकार के कुछ ना बिगड़ी लेकिन यदि ऊ सिविल सोसायटी भा अन्ना भा भूषण भा केजरीवाल जइसन लोगन के तरजीह दे दिहलसि त देश के बहुते कुछ बिगड़ जाई.


(बियफे,3नवंबर)\nमायावती सरकार केन्द्र के चिट्ठी लिख के राहुल के अघोषित दौरा के शिकायत कइले बिया. दू दिन पहिले अचके में बिना केहू के पहिले से बतवले राहुल गाँधी यूपी आ गइले आ उनुकर दौरा जारी बा. चूंकि राहुल गांधी के एसपीजी सुरक्षा दिहल गइल बा त उनुका दौरा का बारे में राज्य प्रशासन के पहिले से खबर रहे के चाहीं जेहसे उनुकर सुरक्षा के उपाय कइल जा सको.\nउप्र विधानमंडल का शीतकालीन सत्र 21 नवंबर से शुरू करावल जाई.\nफुटानी के शौक पूरा करे खातिर दिवाली के रात लखनऊ के गोमतीनगर मे चोरी करे वाला दू गो लड़िकन के पुलिस गिरफ्तार कर लिहलसि. दुनु बारहवीं के छात्र हउवें. लईकाईं में अतना चोना बा त जवानी में का जाने का करीहें !\nबागपत जिला में बियफे का दिन एगो रेलवे क्रासिंग पर ट्रक के धक्का मरला का बाद एगो यात्री रेलगाड़ी के तीन गो डिब्बा पटरी से उतर गइल जवना चलते दिल्ली-सहारनपुर रेलमार्ग ठप्प हो गइल बा. एह हादसा में तीन जने घवाहिल भइल बाड़े.


सरकार की नितीयो से तंग खिलाड़ी छोड़ रहे खेलना ?\nHome » सरकार की नितीयो से तंग खिलाड़ी छोड़ रहे खेलना ?\n20th January 2019 24th February 2019\nहरियाणा के खिलाड़ी अब धीरे धीरे खेलना छोड़ रहे है क्या वजह सरकार की नितिया है\nखिलाड़ी किसी गाँव, शहर व राज्य का नहीं होता खिलाड़ी पूरे देश का होता है, मगर पूरे भारत में सबसे ज़्यादा खिलाड़ी है तो हरियाणा में ही अभी कुछ दिनो पहले की एक घटना।\nबात है हरियाणा के झज्जर जिले के गोरियाँ गाँव की जो की हरियाणा की गोल्ड मेडलिस्ट मनु भाकर से पहचाना जाता है, मनु भाकर एक महिला खिलाड़ी है जिनकी उम्र महज़ 16 वर्ष है, मनु ने कॉमनवेल्थ गेम की शूटिंग के गोल्ड प्राप्त किया था, मनु पहली ऐसी महिला खिलाड़ी है जिसने शूटिंग में गोल्ड मेडल प्राप्त किया और केवल यही नहीं राष्ट्रमंडल खेलों में 10 मीटर एअर पिस्टल रेकर्ड को भी मनु भाकर ने ही तोड़ा।\nहरियाणा सरकार ने की थी2करोड़ देने की घोषणा\nहरियाणा के स्वास्थ्य व खेल मंत्री अनिल विज ने मनु भाकर को2करोड़ रुपए की इनाम राशि देने की घोषणा की थी, जिसकी इनाम राशि अभी तक उन्हें नहीं मिली है, इसी के चलते4जनवरी को मनु भाकर ने भाजपा सरकार के खेल व स्वास्थ्य मंत्री अनिल विज को ट्वीट करके कहा की सर प्लीज़ कन्फ़र्म कीजिए जो इनाम राशि आपने देने का आश्वशन दिया था वह सही है या नही\nसरकार ने इनाम की घोषणा के बाद बदल दिए नियम\nअनिल विज ने 10 अक्टूबर को मनु भाकर के गोल्ड जीतने पर2करोड़ इनाम की घोषणा की थी, इसके थोड़े ही दिनो बाद सरकार ने अपने नियमो में बदलाव किया जिसके बाद इनाम की राशि2करोड़ से 1 करोड़ हो गयी, यह ख़बर सुनकर मनु व उनका परिवार नाराज़ हो गया, जिसके बाद यह मामला सोशल मीडिया पर वाइरल हो गया।\nPrev post दिग्विजय चौटाला के प्रचार में निकले पंजाब के सितारे\nNext Post जींद चुनाव के चलते आयी ये बड़ी ख़बर


औरत आ जुआ – Anjoria\nसोम. मई 23rd, 2022\nऔरत आ जुआ\nदिसम्बर 28, 2014 उमेश ओझा, औरत आ जुआ, भोजपुरी, लेख\n– डॉ॰ उमेशजी ओझा\nऔरत आपन पुरा उमिर अपने-आप के सुहरावे आ सम्हारे में परेशान रहेली. काहे कि हमनी के पुरूष प्रधान देश में औरतन के डेग-डेग प आहत कइल जाला. ई लोग समाज में आर्थिक नजर से अपना पति भा कवनो मरद प निर्भर रहे वाली होली. खाली बइठल औरत कुछुओ कमा के आपन पहचान बनावल चाहेली. सीधा-साधा बोली में कहीं त जुआ औरतन के अइसन कमाई के तरीका बन जाला जवन बस उनकर होला. बाजी दस रूपईया से खेलल जाउ चाहे सई रूपईया से, जुआ में जीतल पईसा बडी गरमी देबेला. जुआ आजु के नया खेल नइखे. महाभारत काल में पांडव एही खेल में आपन राजपाट आ आपन मेहरारू द्रोपदी के दाव प लगा बइठल रहले.\nआजु जुआ ‘स्टेटस सिम्बल’ मानि के मनचाहा खेलल जाता. जे जुआ ना खेलल ऊ बड़ आदमी नइखे मानल जात. एह काम चलाउ कहावत के ढेर महत बा, अकसर हर पईसा वाला कहीं क्लब भा अपना घरे में जुआ के मजलिस बइठा लेत बाड़न आ लमहर हाथ मारिके, भा हारि के, दुनो में अपना के गौरवान्वित महसूस करेला लोग.\nअबहीं के समय में औरत जुआ खेलत बारी ई सही बा. बाकी ई कहल तनिक कठिन बा कि कब आ कवन दशक में औरत ई मरदाना सवख के कवना जिद से अपना लिहली. बाकिर अनुमान लगावलो अतना कठिन नइखे. आजादी के बाद के करीब सत्तर बरीस में हिन्दुस्तान के औरत कहाँ से कहाँ निकलत चली जात बाड़ी सँ ई केकरो से लुकाइल नइखे. शायद ओहि क्रांति आंदोलन के एगो चरण ह जुआ के सवख. आजु मुँहबोली आधुनिकता के रूप से देखे के मिलत ओकर दूगो रूप बा – पहिला सकारात्मक आ दुसरका नकारात्मक. जुआ आधुनिकता के एगो नकारात्मक रूप ह जेकरा के औरत अपनवली.\nमहानगर के आबो-हवा में ताश के खेल कब घर में घुस गइल पता ना. घर के कामकाज से बेखबर कुछ सुखी सम्पन्न औरत खाली समय काटे खातिर आ आपन जायदाद के देखावे खातिर आ आपन मरद के अथाह पईसा के ठेकाने लगावे खातिर कबो एगो सहेली त कबो दूगो सहेली का साथे जुटि के ताश खेलत रहली. आम तरीका से त ताश पपलू, तीन पत्ती, रमी, ब्रिज भा आधुनिकतम मैरिज खेल से खेलल जाला.\nकुछ बडहन अफिसरन के मेहरारू आ उनकर चमचिया, पईसा के कमजोर बाकी देखावा करे वाली कुछ मध्यम वर्ग के पढ़ल-लिखल, मन से विचलित औरत अपना घर-परिवार के देख-रेख के बदले जुआ खेलेली. काहें कि जुआ के उ लोग ‘स्टेटस सिम्बल’ मान बइठल बा.\nऐकरा अलग फउजी माहौलो में औरतन के जुआ धड़ल्ले से चल निकलल बा. घर में नोकर भा नोकरानी प लईकन के छोड़िके जुआ खेलत देखल गइल बा. काॅलेजिया लईकिओ लोग, मामूली घर के ऊबल औरत, दिन-राती खटे वाली नोकरानिओ ढंग से जुआ खेल लेत बाडी सँ. जमीन प खरिका भा झिटीका से लकीर खींच के, लुडो खेले वाला पासा, झिटिका भा ईमली के दानो से जुआ खेल लेला लोग. बाजी दस रूपईया के होखे चाहे सई रूपईया के. खेले वाला के बगलीए बाजी के रकम तय करेला. अबही एकेरा अलावे घरन में जुआ अब चिटफंड के नाम से बडी धूम-धाम से चल रहल बा.\nई सही बा कि जुआ के लत वाली औरतन के संख्या कम नइखे. अईसन औरतन के चाहे तीन प्रतिशत निकले चाहे बीस प्रतिषत बाकिर आधुनिकता के नाम प औरत जुआ अपनवले बाडी आ अपनावत जात बाडी.\n(लेखक के एह विचार से असहमत होखला का बावजूद एह लेख के प्रकाशित करत बानी कि सभे देखो कि के तरह आदमी औरतन के कवनो ना कवनो बहाने हिनाई करे में लागल रहेलें. जुआ खाली औरते ना खेलऽ सँ, मरदो लोग जुआ कम ना खेले. बाकिर लेखक एकरा के अइसन एकांगी बना के परोसले बाड़न कि लागो कि ई बुराई सबले अधिका औरतने में बा.\nपूछे वाला पूछ सकेलें कि जब संपादक एह रचना के मूल भावना से अतना खिझियाइल रहलन त प्रकाशित करे के कवन मजबूरी रहे? बस ईहे मानलीं कि हम ना चाहीं कि एहिजा बस हमरे तरह के पक्ष राखल जाव. जब जब मौका मिलेला हर तरह के राय-विचार परोसे ला तइयार रहीलें बस ओह लेख के सामाजिक मान्यता का सीमा में होखे के चाहीं.\nवाणिज्य में स्नातकोत्तर, बी॰एच॰एम॰एस॰, आ पत्रकारिता मे डिप्लोमा लिहले उमेश जी ओझा साल 1990 से लिखत बानी. झारखण्ड सरकार में कार्यरत उमेश जी के लेख आ कहानी अनेके पत्र पत्रिकन मे प्रकाशित होत रहेला.\nमंत्री जी भोजपुरी का बारे में रउरा वादा के का भइल?\n3 thoughts on “औरत आ जुआ”\nark pandey कहते हैं:\nजनवरी 28, 2015 को 10:07 अपराह्न पर\nबहुत बढ़िया रचना लागल ओकरो से बढिके लेखक आ संपादक के जुगलबंदी. हमरा त नईखे बुझात कि इ रचना खिझियाये लायक बा.एह में भोजपुरी भाषा के अनुरूप आदमी आ औरत के उचारण कैइल बा. जन समूह खातिर लोग उचारण बा. ठीक बा अउरी लिखी.\nDr. umeshji ojha कहते हैं:\nजनवरी 4, 2015 को 5:52 अपराह्न पर\nसंपादक जी से अनुरोध बा कि एह रचना के फेर से पढ़ी . साफ लिखल बा कि जुआ मरदाना शौक रहे मतलब कि मर्दों एह खेल के खेलेले . इहो लिखल बा कि महाभारत काल में पांडव इहे जुआ में आपन मेहरारू द्रोपदी के हार गईल रहले. औरत हिन् भावना के नईखी स वोहनी के हर दम आदर के पात्र बाड़ी स . बाकी हर पत्रिका के आपन एगो लक्ष्य होला. अगर ओकर संपादक खिझियाके बे पसंद कईसनो आ कुछुओ रचना प्रकाशित करो त ओह पत्रिका के कवनो मकसद ना रहजाई .\nEditor कहते हैं:\nजनवरी 4, 2015 को 8:47 अपराह्न पर\nरउरा लेख पर हमरा टिप्पणी पर मिलल राउर टिप्पणी सिरमाथे. बाकिर हमरा जवन बुझाइल तवन लिखनी आ हो सकेला कि हमरा राय से केहू सहमत ना होखे. रहल बात ‘भोजपुरिका’ भा अँजोरिया के मकसद के त एकर मकसद शुरुवे से एके गो रहल बा – भोजपुरी के बढ़ावा देबे के. एही चलते एहिजा हर तरह के रचना प्रकाशित क दिहल जाला भले ऊ प्रकाशनजोग होखो भा ना. सोचीले कि शायद एहसे लिखनिहार के उत्साह बढ़ी आ आगा चल के ऊ लोग कुछ बढ़ियो लिखे लागी. अपना एही सुभाव का चलते कई बेर बड़का साहित्यकार लोग से डाँटो सुनीले बाकिर अपना आदत से बाज ना आईं. हमरा याद नइखे कि आजु ले कबो कवनो लिखनिहार के कवनो रचना प्रकाशित करे से मना कइले होखीं. हम रचना ना देखीले रचना के भाषा देखीले आ ओतने से तोस मिल जाला हमरा.\nआदर का साथ,


ओबामा गद्दाफी के ललकारत गद्दी छोड़े के कहले – टटका खबर\nओबामा गद्दाफी के ललकारत गद्दी छोड़े के कहले\nवाशिंगटन, 22 अगस्त (आईएएनएस). अमेरिकी राष्ट्रपति बराक ओबामा अतवार का दिने कहले कि लीबियाई शासक मुअम्मार गद्दाफी के शासन खतम होखे जा रहल बा आ अब उनुका हमेशा ला सत्ता से हट जाये के चाहीं. ओने गद्दाफी कहले बाड़े कि ऊ हथियार ना छोड़ीहे आ त्रिपोली के बचइहे.\nओबामा व्हाइट हाउस से जारी एगो बयान में कहले, “आजु के रात गद्दाफी शासन के खिलाफ माहौल अपना चरम पर आ गइल बा. गद्दाफी शासन के खात्मा के संकेत मिलत बा.”\nओबामा का बयान तब आइल बा, जब विद्रोही त्रिपोली के कई इलाकन पर कब्जा कर लिहले बाड़े आ उनुका दू गो बेटन के अपना गिरफ्तारी में डाल दिहले बाड़े. बाकिर गद्दाफी के ठिकाना का बारे में अबही ले पता नइखे लागल. गद्दाफी अपना खून के आखिरी कतरा ले लड़ाई जारी राखे के किरिया खइले बाड़न.\nटीवी चैनल ‘अल जजीरा’ बतवले बा कि, गद्दाफी त्रिपोलीए में बाड़े आ शहर के हिफाजत करीहे. हथियार डाले का बदले जीत हासिल करे के संकल्प लिहले बाड़े गद्दाफी.\nओबामा लीबिया के मुख्य विपक्षी दल, राष्ट्रीय अस्थायी परिषदो से कहले बाड़न कि ऊ नागरिकन के अधिकारन के इज्जत करे आ नागरिकन अउर संस्थानन के हिफाजत आ लोकतंत्र के स्थापना करत सत्ता परिवर्तन खातिर देश के जगावे.\nलीबियाई विद्रोहियों के सैन्य प्रवक्ता अहमद बानी के कहना बा कि त्रिपोली के फ्राइडे मार्केट पर कब्जा हो गइल बा आ मितिगा हवाई पट्टी, सरकारी टीवी मुख्यालय अउर प्रसारण केंद्र समेत बाकी इलाकन पर कब्जा के लड़ाई जारी बा.\nसिनसिनाटी ओपन : पेस-भूपति के जोड़ी फाइनल जीतलसि\nश्री कृष्ण का भक्ति में डूबल उत्तरप्रदेश आ बिहार


कानून से नफरत करा दी ‘बजरंग’ – Anjoria\nअगर आप भोजपुरी फिल्म ‘बजरंग’ देखब त परदा पर से नजर ना हटा पाएब. एह फिल्म में देखावल गइल बा कि नाहियो चाहत दबंगन का सोझा गरीबन के दबे के पड़ेला. एह फिल्म के देखला का बाद सामाजिक हालात से नफरत पैदा होखी आ एही में निर्देशक, लेखक अउर अभिनेता के कामयाबी झलकी. एह फिल्म के फर्स्ट लुक देखे वाला लोग के इहे कहना बा.\nनिर्माता जे.पी. सिंह के फिल्म ‘बजरंग’ के क्लाइमेक्स कानून खातिर नफरत पैदा करी आ नफरत होखी ओह सामाजिक सरोकारन से जवना में आजुओ गाँव के नवही पिसात बाड़े.\nफिल्म ‘बजरंग’ में भोजपुरी सुपर स्टार पवन सिंह, अक्षरा सिंह, नंबर वन खलनायक संजय पांडे समेत तमाम सितारा अपना बढ़िया अदाकारी से दर्शकन के दिल जीत लीहें ई दावा बा निर्माता जितेन्द्र प्रताप सिंह के.\nई फिल्म जल्दिये रिलीज होखे वाली बिया.\n"झाँसी की रानी लक्ष्मी बाई" के संगीत जारी भइल\n6 thoughts on “कानून से नफरत करा दी ‘बजरंग’”\nKuleep kumar rana.B-) कहते हैं:\nजुलाई 29, 2013 को 7:08 पूर्वाह्न पर\nPlz contact me- 7309165880.;->;->:-*B-) or—kuldeep.rana.79462815@facebook.co


VMW Team: अपराध की समाचार से भरल अखबार\nअपराध की समाचार से भरल अखबार\nमनबोध मास्टर बिहाने-बिहाने अखबार खोलते माथा पीट लिहलन। अपराध की समाचार से भरल अखबार देख के दिमाग चकरा गइल। देवरिया की एम पी साहब की मुनीब से भी\nदु लाख छिना गइल। कूड़ाघाट में सत्या के गहना छिना गइल। रेलवे के जीएम आफिस की समनवे बैंक से पैसा निकाल के आवत रिटायर रेलकर्मी लुटा गइलें। दिव्यनगर में रंगदारी खातिर घर पर चढ़ के बदमाश फायरिंग कइलें। रेती चौक पर\nरिक्शा से जात बैंककर्मी पर तमंचा तान के बदमाश नकदी लूट लिहलन। सिसवा आ कप्तानगंज की बीचे जननायक ट्रेन में जीआरपी वाला एगो व्यापारी के लूट लिहलन। बस्ती, सिद्धार्थनगर, संतकबीर नगर, कुशीनगर में लूट-छिनैती के तमाम समाचार से अखबार अंड़सल रहे। लगत बा लूट के छूट मिल गइल बा। कुशीनगर वाला स्वर्गीय धरीक्षण बाबा के कविता याद आ गइल-â€˜ गुंडा स्वतंत्र, गोली स्वतंत्र/ बदमाशन के टोली स्वतंत्र/ छूरा स्वतंत्र, कट्टा स्वतंत्र, हिस्ट्रीशीटर पट्ठा स्वतंत्र..।â€™ एतना लुटात-पिटात, मरात-कुचात मनई की मन\nमें एक बात के संतोष बा। संतोष येह बात के की बाबुजी (नेताजी)के वयान भी आजुए की अखबार में आइल बा। वयान के लब्बोलुआब इ बा कि बाबुजी के कहनाम बा कि हम राजा रहतिन त 15 दिन में व्यवस्था सुधार देतीं। मतलब साफ बा कि राज-काज ठीक नेइखे चलत। इ बाबुजी के भलमनसहित बा कि बेटा के कसत हवें कि पुत्तर पेंच कस दें। बाबुजी के नराजगी मीडिया से बा। कहत हवें- सरकार ने अच्छा काम ना लउकत बा। बाबुजी! माफ करब, कइसे समझावल जा। सफेद चकाचक कमीज पर यदि कहीं दाग लउकी त निगाह ओहीं न पहिले जाई। येह में निगाह के कवन दोष बा। दागदार कमीज पहने वाला के चाहीं कि दाग धोआ दें। राजनीतिक दल जहां एक ओर सूचना अधिकार अधिनियम के खुल्लमखुला विरोध करत हवें वहीं बाबुजी सीना ठोंक के कहत हवें कि पुत्तर के राज-काज ठीक ना चलत बा। येह के कहल जाला पारदर्शिता, ईमानदारी से स्वीकारोक्ति। बाबुजी का ठीक से पता बा कि कानून -व्यवस्था के चुनौती देबे वालन तत्वन पर लगाम ना लगावला की चलते ही 2007 की\nचुनाव में उनकी पार्टी से सरकार में गइला के ही लगाम लाग गइल रहे। लेकिन एगो सवाल सीना में चुभत अइसन लागत बा, उ इ कि जब बाबुजी के पार्टी सरकार में आवेले तबे बदमाशी काहें बढ़ि जाला? लूट के छूट मिलल जइसे, रोज लुटात हवें नर-नारी। अइसे ही राज चलि यदि भाय, त उत्तम प्रदेश होय गुणकारी।।\nढील बा पेंच, की मिस बा चूड़ी, की मूड़ी पर कइलें शनिचर सवारी।\nबाप कहें हम ठीक\nकर देतीं, बेटवा तूहीं दिहलù ह राज बिगारी।।\n‘काबिल बनो कामयाबी तो झक मार कर पीछे आएगी।’\nमेरा हौसला आफजाई करें….\nभावनाएं प्रदर्शित करने के लिए ही होती हैं


वोट – टटका खबर\nनई दिल्ली 11 नवंबर (वार्ता) छत्तीसगढ के 18 गो विधानसभा सीट ला भइल मतदान में नक्सलियन के धमकी का बावजूद 67 फीसदी से अधिका वोट डालल गइल. निर्वाचन उपायुक्त आर बालाकृष्णन बतवलन कि माओवादियन के धमकी का बावजूद वोटर में जबरदस्त उत्साह देखल गइल. विस्फोट आ छिटपुट गोलीबारी का बीच 67 फीसदी वोट पड़ल. हालांकि\nजब गुजरात के मुसलमान भाजपा के वोट दे सकेलें त बाकीओ देश के मुसलमान काहे ना\nआजु दिल्ली में भाजपा के चुनाव अभियान समिति के बइठका में भाजपा के सगरी नेता मौजूद रहलें. एहमें अध्यक्ष राजनाथ सिहं, पुरनिया नेता लालकृष्ण आडवाणी. लोकसभा में नेता विपक्ष सुषमा स्वराज आ राज्यसभा में नेता विपक्ष अरुण जेटली समेत सगरी बड़का नेता मौजूद रहलें. बइठक के अध्यक्षता गुजरात के मुख्यमंत्री नरेन्द्र मोदी कइलन. बइठक में


कुछ कहले (कुछ ना कहले) – टटका खबर\nकुछ कहले (कुछ ना कहले)\nविकिलीक्स खुलासा में सांसद खरीदे का बाति खुलला का बाद पिछला संसद में नोट देखावे वाला सांसदन के आरोप सही लागे लागल. दोसरे इहो साफ हो गइल बा कि संप्रग सरकार में डेगे डेग पर अमेरिकी प्रशासन के दखलन्दाजी बा. अमेरिका तय करत लउकत बा कि सरकार में कवना मंत्री के कवन विभाग दिहल जाव. संसद में विपक्ष के जोरदार हमला का बाद प्रधानमंत्री मनमोहन सिंह कहले कि ऊ केहू के सांसद खरीदे के ना कहले रहले (अब केहु अपना मन से खरीदले होखो त ऊ का कर सकेलें ?). कहले कि ओह आरोप का बाद भइल चुनाव में उनकर पार्टी बढ़िया से जीत गइल रहे जवन साबित कर दिहलसि कि आरोप गलत रहे. (अब एकर मतलब केहू ई मत निकाल लेव कि ऊ नरेन्द्र मोदी का जीत का बाद गुजरात दंगा के आरोप गलत मानत बाड़न. अपराधी सांसदन के चुनाव जीत गइला का बाद हर अपराध से मुक्त मानत बाड़न.) प्रधानमंत्री का बयान का बाद बवाल अउरी बढ़ गइल बा. विपक्ष सांसदन के खरीद फरोख्त के मामिला के सीबीआई जाँच माँगत बा. मौजूदा सरकार के हालत ई हो गइल बा कि ओकरा पर कवनो आरोप लगा दीं लोग साँच माने के तइयार बइठल बा. छवि के अतना फजीहत शायदे कवनो दोसरा प्रधानमंत्री के भइल होखी.


अलबल करे खातिर अलबलाह होखल जरूरी ना होला ( बतकुच्चन – ११३) – Anjoria\nसट्टा से अबहींओ टीवी चैनल वइसहीं सटल बाड़ें बाकिर हमरा एक बात समुझ में नइखे आवत कि खेत खइलसि गदहा आ मार खइलसि जोलहा वाला कहाउत एह बात पर काहे सटीक बइठत बा. कइल केहु आ भरी केहु दोसर, से काहे? होखे के त चाहत रहुवे कि आईपीएल के गड़बड़ी ला आईपीएल के जिम्मेदारन से इस्तीफा माँगल जाइत बाकिर उनकर केहु नामे नइखे लेत. आ लोग लट्ठ ले के पड़ल बा बेचारा ससुर का पीछे. कहत बा लोग कि दामाद दोषी बाड़ें त ससुर इस्तीफा देसु. हो सकेला कि जबले ई बतकुच्चन रउरा ले चहुँपी तबले ऊ मन से भा बेमन से देइयो दिहले होखसु. अब आपन त आदत हो गइल बा हर बाति के अरथियावे के से एहु बात पर अरथियावल जारी राखब.\nअरथ माने कवनो बात के माने आ अरथियावल माने ओकर बाल के खाल नोचल, व्याख्या कइल. कहे के त इहो कहल जा सकेला कि बात अइसन बात ना बाकिर ओकरो के अरथियावे लगलऽ. जवना के कवनो अरथ ना निकलत होखे ओकरो में अरथ खोजे के काम फुरसताहे आदमी कर सकेला भा ऊ जेकरा चौबीसो घंटे ब्रेकिंग न्यूज देबे के मजबूरी होखे. हमरा त बस हफ्ता में एक हाली बतकुच्चन करे के रहेला त ओकरा ला सातो दिन परेशान रहीलें. खोजत रहीलें कि अबकी कवना बात पर कागज करिया करीं. एही खोजे का फेर में कबो टीवी न्यूज के सहारा लिहिलें त कबो कवनो शब्दकोष के अलम. सहारा आ अलम एके बात भइल. अरथियाईं त कह सकीलें कि सहारा में सहारा देबे वाला मरजी से सहारा देला त अलम में अइसन कवनो मरजी होखल जरुरी ना होखे.\nवइसहीं अलबल करे खातिर अलबलाह होखल जरूरी ना होला. कई बेर समुझदार लोगो अलबल बक देलें आ सुने वाला सोचे लागेलें कि जब फलनवाँ अइसन कहलें त एहमें जरूर कवनो खास बात होखी. ऊ भला अलबल काहें बकीहें? बूझ गइनू नू कि अलबल माने बेकार बेमतलब होला. अब एह अलबल से धेयान में आ गइल एगो दोसर शब्द, अलबेला. लगन के मौसम बा आ बिआह के एगो गीत होता कि, छोड़ू छोड़ू मखिया रे आजु के रतिया, हिया भरी देखूं दामाद अलबेलवा रे. अब सासु के अँखिया लागल मधुमखिया उनुका के आपन अलबेला दामाद देखहीं नइखे देत त ई बड़हन समस्या बा. अकसर लोग का आँखि पर अइसने मधुमाखि छपले रहेली सँ आ ऊ लोग देख ना पावे जवना के देखल चाहेला. देखीत त देखे के मिलीत कि, चलनी के चालल दुलहा, सूप के फटकारल हे, बढ़नी के मारल दुलहा, करछूल के दागल रे. बाकिर तबो अइसन अलबेला के दामाद बनावे खातिर बेचैन हो जाला लोग. जनप्रतिनिधि समाज के दामादे जइसन नू होलें.\nखैर, ओहसे हमरा का ? हम त ई सोचत बानी कि अलबेला बाँका होला, बनल ठनल होला, अनोखा होला, मनमौजी होला, बेफिकिर होला. आ बेफिकिर अलगरजीओ होला बाकिर अलगरजी आ अलबेला सुने में कतना अलग हो जाला. अलगरजी से निगेटिव शेड झलकेला जबकि अलबेला से पाजिटिव. होलें दुनु बेफिकिर, बेपरवाह. दोसरा के गरज से कवनो गरज ना होखे ओह लोग के.\nअब गरज के अरजा फेर कबो पसारब, आजु के त काम हो गइल. अब चलें दी सभें, प्रणाम,


ईद का मौका पर बजरंगी भाईजान से जिगरवाला के मुकाबला – Anjoria\nईद का मौका पर बजरंगी भाईजान से जिगरवाला के मुकाबला\nJuly 18, 2015 Editor फिल्म, मनोरंजन 0\nहर साल ईद का मौका पर आपन फिलिम रिलीज करे खातिर इस्लामी सभ्यता आ संस्कृति वाला बालीवुड में बेचैनी रहेला आ एकरा के बहुते खास मानल जाला. देखादेखी भोजपुरिओ सिनेमा में ईद के महत्व बढ़त गइल बा आ अब एहिजो ईद का मौका पर रिलीज छठ आ फगुआ का मौका पर रिलीज से अधिका भाव वाला होला.\nएह साल ईद के ठीक पहिले वाला शुक के सलमान खान के बजरंगी भाईजान आ निरहुआ के जिगरवाला रिलीज भइल. बाकी देश में जवन भइल होखो बाकिर भोजपुरी के इलाका छपरा में जिगरवाला के जिगर भाईजान से बरियार निकलल. बजरंगी भाईजान बस एके सिनेमाहाल में रिलीज भइल जबकि जिगरवाला के छपरा के दू गो सिनेमा हाल में लगावल गइल आ दुनू जगहा भीड़ मौजूद रहल.\nभोजपुरिका के एगो पाठक बलिया, दुबहड़ के अमन यादव एकरा बारे में बतवलन आ छपरा के शिल्पी सिनेमा हाल के खींचल फोटो का संगे आपन रिपोर्ट दिहलन. हालांकि फोटो के भीड़ देख के कवनो बड़हन भीड़ ना कहल जा सके बाकिर जब फिलिम दू गो सिनेमा हाल में लागल होखो आ सामने होखो सलमान खान के फिलिम त ई भीड़ मजगर जरूर कहल जा सकेला.\nअमन बतवलन कि फिलिम में पाँच सात गो गाना बा आ सगरी नीक लगली सँ बाकिर डीजे टाइप वाला एगो गाना “जोड़ी सुपर हिट हो गइल” बहुते पसन्द कइल लोग.\nजिगरवाला के कहानी शुरु होखत बा एगो आदमी से जे आपन बीबी के घरे छोड़ आपन सपना पूरा करे खातिर शहर चल जाता बा आ ओहिजे बस जात बा. एने ओकर मेहरारू आ लड़िका अकेले रह जात बाड़े जिनिगी के हालात से जूझे खातिर. लड़िका के अपना बाप से शिकायते ना नाराजगी हो जात बा. आगे चल के बाप के सचाई सामने आवत बा. एह बीच लड़ाई, झगड़ा, प्यार व्यार, गीत गवनई सगरी मसाला डालल बा फिलिम में जवन एगो आम आदमी के पसंद आवे वाला बा आ दर्शकन के प्रतिक्रिया सुन के इहे लागल कि फिलिम बनावे वाला निर्देशक अपना मकसद में कामयाब रहलें. कलाकारन के कामो देखेवालन के नीक लागत बा.\nआ अब आखिर में सबले मजेदार बात :\nजब अमन के भेजल एह खबर के प्रकाशित करे से पहिले फिलिम जिगरवाला का बारे में अउरी जानकारी खोजे के चहनीं त कुछ ना मिलल सिवाय एगो ट्रेलर के. रउरो देखीं आ एह राज के फाश करीं कि जिगरवाला का बारे में कवनो जानकारी इन्टरनेट पर काहे नइखे मिलत? ई फिलिम सचहु पहिला बेर रिलीज भइल बा कि दुबारा देखावल जात बा? दुबारा देखावल जात बा त दू गो सिनेमा हाॅल में एके साथ लगला के मतलब? आ काहे कवनो प्रचारक एकरा बारे में कवनो जानकारी नइखन भेजले? का एह फिलिम के केहु प्रचारके ना रहल ? राज गहिराए लागल बा आ हमार माथा घूमत बा ? कहीं अमने त हमार फिरिकी ना ले लिहलन? बाकिर तब अतना सब फोटो कहाँ से आ कइसे ?\nजतना जानकारी हम बिटोर पवनी तवन नीचे दिहल जात बा :\nकलाकार : दिनेश लाल यादव निरहुआ, आम्रपाली दुबे, प्रियंका पंडित, सुशील सिंह वगैरह.\nगायक गायिका : इन्दु सोनाली, खुशबू, आलोक कुमार, ममत राउत, रजनीश, प्रिया, नीलकमल,\nसंगीतकार : राजेश रजनीश\nगीतकार : प्यारेलाल यादव\nआडियो टी सीरिज पर\nजोड़ी सुपर हिट हो गइल


सिनेमा का दुनिया से : – Anjoria\nसिनेमा का दुनिया से :\nअक्टूबर 10, 2010 रविकिशन, रामपुर के लक्ष्मण\nश्वेता तिवारी के पहिलका आयटम नम्बर\nश्वेता तिवारी जे आजु काल्हु “बिग बॉस सीहन ४” में शामिल बाड़ी अभिनेता चिराग पासवान के फ़िल्म ”वन एंड ओनली” में एगो आयटम नंबर करत नजर अइहें. आ जवना गाना पर ई आयटम नम्बर बा ओकरा के “मुन्नी बदनाम हुई” फेम गायिका ममता शर्मा गवले बाड़ी. गाना के बोल बा, ” कट्टो गिलहेरी चमक छल्लो रानी … आशिक को ऐसे ना तड़पाओ जानी …” आ एह छेड़ छाड़ भरल गीत में उनकर साथ दिहले बाड़न पंजाबी पॉप गायक दलेर मेहँदी.\nपूरा जानकारीFilms4u.in पर पढ़ीं.\nरामपुर के लक्ष्मण\nभोजपुरी फिल्मों के सुपरस्टार अभिनेता रविकिशन आ निर्माता चंदन सिंह की जोडी एक बार फेर धमाल मचावे आ रहल बा एन. सी. इंटरप्राइजेज का बैनर तरे बनत भोजपुरी फिल्म ‘‘रामपुर के लक्ष्मण’’ लेके. एहसे पहिले ई जोडी ‘‘राम बलराम’’ जइसन सुपरहिट फिल्म दे चुकल बा. ‘‘रामपुर के लक्ष्मण’’ के निर्देशन करीहें हैरी फर्नाडिस, जे एकरा पहिले भोजपुरिया भईया, विधाता, भूमिपुत्र, आज के करण अर्जुन जइसन सुपरहिट फिल्म दे चुकल बाड़े. फिल्म में सुपरस्टार रविकिशन का साथे आधा दर्जन हॉट नायिका रहीहें अक्षरा, गुजन पंत, संगीता तिवारी, अनारा गुप्ता, कोमल ढिल्लन, आ दिव्या द्विवेदी.\nपूरा जानकारीCineBhojpuri.com पर पढ़ीं.\nI am famous because of my fans : Ravi Kishan\nRavi Kishan and Chandan Singh coming with Rampur Ka Laxman


साल चौदहो में रही निरहुआ के जलवा – Anjoria\nFeb 1, 2014 निरहुआ\nभोजपुरी सुपरस्टार दिनेशलाल यादव निरहुआ के जलवा साल चौदहो 2014 में बनल रही. एह साल इनकर पहिलका फिलिम आई ‘अदालत’. अदालत में निरहुआ के नायिका बाड़ी हॉट गर्ल मोनालिसा. एह फिलिम में निरहुआ के किरदार बुराई के खिलाफ आवाज उठावे वाला नवही के बा.\nनिरहुआ खेसारीलाल का संगे मशहूर निर्माता आलोक कुमार के ‘दुध का कर्ज’ फिलिमो में आपन जलवा देखइहें. एहमें निरहुआ के नायिका बाड़ी स्मृति सिन्हा.\nएकरा बाद आई निरहुआ के आपने होम प्रोडक्शन फिलिम ‘निरहुआ हिन्दुस्तानी’ जवन निरहुआ के महत्वाकांक्षी प्रोजेक्ट हवे. एकरे अलावा निरहुआ एह साल सुजीत तिवारी के ‘तिरंगा’ अउर रवि सिन्हा के ‘हथकड़ी’ फिलिमो में नजर अइहे.\nलगातार 8 साल से भोजपुरी सिनेमा के सरताज सितार बनल निरहुआ के फिलिमन के लाईनअप देखके कहल जा सकेला कि एहु साल निरहुआ के बादशाहत कायम रही.\nबेस्ट ऑफ लक निरहुआ!


कांग्रेस के दुगुना मिली, लालू पासवान अधिया होइहें – Anjoria\nकांग्रेस के दुगुना मिली, लालू पासवान अधिया होइहें\nअक्टूबर 19, 2010 ओपिनियन पोल, टटका खबर, बिहार चुनाव\nबिहार विधानसभा चुनाव के एगो ओपिनियन पोल में बतावल गइल बा कि अबकी का चुनाव में कांग्रेस के पिछली बेर से दुगुनो से बेसी सीट मिली. ओहिजे लालू पासवान के पिछला बेर से करीब अधिया. पिछलका चुनाव में कांग्रेस के ९ गो सीट मिलल रहुवे आ लालू पासवान के ६४ गो. अबकी कांग्रेस के २२ गो ले मिल सकेला आ लालू पासवान चँउतीसे पर समेटा जइहन.\nई ओपिनियन पोल स्टार न्यूज चैनल खातिर ए॰सी॰नेल्सन करवले बाड़े. करीब बाइस हजार लोगन से कइल गइल एह सर्वे में इहो नतीजा निकलल बा कि अबकी जाति कवनो मुद्दा ना रही आ मतदाता जाति के ना उम्मीदवार के पार्टी के वोट दीहें जे विकास के बात करी.\nपूरा खबर टटका खबर पर\nबिहार चुनाव चर्चा\nनिर्दोष मेहरारुवन के घंटो थाना में बइठवलसि पुलिस


सगरी खबर भोजपुरी में (शनिचर, 11 जुलाई 2015) – टटका खबर\nसमाजवादी पार्टी के मुखिया मुलायम सिंह यादव पर यूपी के एगो आईएएस अधिकारी के हड़कावे के आरोप आईएएस अमिताभ ठाकुर के पत्नी लगवले बाड़ी. अपना आरोप के बरियार करत ऊ एगो आडियो क्लिपो जारी कइले बाड़ी जवना में मुलायम सिंह जइसन आवाज में अमिताभ ठाकुर के एगो नेताजी हड़कावत बाड़न. आडियो क्लिप मीडिया में सुनल सुनावल जात बा बाकिर केहू एकर सही होखे के दावा नइखे करत. करियो ना सके आ खास कर के तब जब ओकरा ‘उत्तम’ प्रदेश में रहे के बा त.\nआसाराम बापू पर लगावल यौन उत्पीड़न मामिला के एगो गवाह कृपाल सिंह पर काल्हु देर रात यूपी के शाहजहांपुर में कुछ बदमाश गोली चलवलें. गोली से घाहिल कृपाल के अस्पताल में भरती करावल गइल बा. उनुका घरवालन के कहना बा कि हमला आसाराम बापू के गुर्गा कइले बाड़न. जान जाईं कि आसाराम बापू पिछला 2013 से जेल में बंद बाड़न आ आजु ले उनुका के जमानत नइखे मिल सकल.\nसोनिया के इफ्तार पार्टी में लालू एह चलते नइखन जात कि सोनिया नीतीश के तरफदारी करत बाड़ी आ उनुके दबाव पर लालू मजबूरी में जदयू संगे गठबन्हन करे के जहर पियलन. लालू एह बात से साफ इन्कार कइले बाड़न. उनुकर कहना बा कि ओही दिने उहो इफ्तार पार्टी रखले बाड़न आ एहिजा रहल जरूरी बा. नीतीशो लालू के इफ्तार में नइखन जाए वाला काहे कि उनुका सोनिया आ केजरीवाल के इफ्तार पार्टियन में जाए के बा. सोनिया के राजनैतिक हैसियत का रह गइल बा एकरा के समुझे खातिर जान लीं कि उनुका इफ्तार में आवे के समय ममता का लगे नइखे बाकिर केजरीवाल के इफ्तार पार्टी में शामिल होखे पर हुंकारी भर दिहले बाड़ी.\nबिहार विधान परिषद के चुनाव परिणाम से उछाह में आइल भाजपा नेता अब तय कइले बाड़न कि बिहार में चुनाव अभियान के श्रीगणेश 15 जुलाई से कर दीहल जाई आ सगरी राज्य में कुल मिला के नाहियो त तीस हजार सभा करावल जाई. अगर कवनो उमेदवार के लागे कि ओकरा इलाका में कवनो खास नेता के कार्यक्रम करावल जरूरी बा त ओकरो के देखल जाई आ जतना संभव होखी पूरा करे के कोशिश कइल जाई.\nपुणे के फिल्म एंड टेलीविजन इंस्टीट्यूट ऑफ इंडिया अध्यक्ष पद से हटे ला गजेन्द्र चौहान तइयार नइखन जबकि ओहिजा के छात्र एही बात पर पिछला नौ जून से लगातार हड़ताल पर बाड़े. ओकनी के जिद्द बा कि गजेन्द्र चौहान के अध्यक्ष पद से हटावल जाय आ केन्द्र सरकार एह माँग पर कवनो काने नइखे देत.\nभारत आ चीन के आबादी में अब महज बारह करोड़ के फरक रह गइल बा. भारत के आबादी लगातार बढ़ल जात बा जबकी चीन के आबादी ओह से धीरे धीरे बढ़त बा. तीस पैंतीस बरीस में भारत दुनिया के सबले बड़हन आबादी वाला देश बन जाई.\nशनिचर का दिने पूरा उत्तर भारत में तेज आ भारी बरखा होखे के खबर बा. हालांकि बलिया में बहुते मामूली बरखा भइल. दिल्ली में एह बरखा से कई जगहा पानी भर गइल आ सड़कन पर आवाजाही बंद करे के पड़ गइल.\nआजु शनिचर का दिने बिहार में जन अधिकार पार्टी के बोलावल बिहार बंद का दौरान पप्पू यादव के गिरफ्तार कर लिहलसि पुलिस. हालांकि कुछ देर बाद उनका के छोड़ दीहल गइल.\nकेन्‍द्रीय गृह मंत्री राजनाथ सिंह देश के पूर्वोत्‍तर राज्‍यन के मुख्‍यमंत्रियन से कहलन कि ओह राज्यन में केन्‍द्रीय सशस्‍त्र पुलिस बल के तैनाती में कमी कइल जाव काहे कि ओहिजा के हालात सुधरे लागल बा. अगर आगे जरूरत पड़ी त फेरू सशस्त्र बल दीहि केन्द्र सरकार.\nराष्ट्रीय स्वयं सेवक संघ के सर संघचालक मोहनराव भागवत शनिचर का दिने कहलन कि सर्कस के बाड़ा में राखल शेर कतनो गरज लेव ओकर कवनो इज्जत ना होखे. शेर के त जंगले में रहे के चाहीं आ शेर के शेर होखले ओकरे हासिल ह.\nआरा बम धमाका मामिला में जदयू विधायक सुनील पांडेय के पुलिस आजु शनिचर का दिने गिरफ्तार कर लिहलसि. जदयू के ई दुसरका विधायक बाड़े जिनका के पुलिस गिरफ्तार कइले बिया. कुछ दिन पहिले अनंत सिंह के गिरफ्तारी भइल रहुवे.\nबाबा बर्फानी के दर्शन खातिर श्रद्धालुअन के नया जत्था के आजु शुक का दिने आधार कैंप से रवाना क दीहल गइल. अमरनाथ यात्रा के खराब मौसम का चलते रोके के पड़ल रहुवे. आजु रवाना भइल जत्था में करीब अढ़ाई हजार श्रद्धालु बाड़े.\nन्यूजीलैंड महिला क्रिकेट टीम आजु बैंगलुरु में खेलल गइल पहिलका बीसबीसा क्रिकेट में भारत के महिला टीम के 8 विकेट से हरा दिहलसि.\nअमरीका के सेरेना विलियम्‍स विंबलडन टेनिस टूर्नामेंट के महिला सिंगल्‍स खिताब जीत लिहले बाड़ी. फाइनल में ऊ स्‍पेन के गार्बाइन मुगुरूज़ा के हरवली.\nशंघाई सहयोग संगठन भारत के आपन पूरा सदस्य बनावे के फैसला क लिहलसि. भारत पिछला दस बरीस से एह संगठन में पर्यवेक्षक बन के रहत आइल बा.\nपाकिस्तान के विपक्षी दल अपना प्रधानमंत्री नवाज शरीफ पर नाराज बाड़े. ओह लोग के कहना बा कि भारत के पीएम नरेंद्र मोदी के साथे नवाज के मुलाकात बेइज्जति करेवाला रहल. एह मुलाकात का दौरान मोदी के बेवहार रूस के जार जइसन रहल आ नवाज शरीफ के मोदी के ‘सिंहासन’ तक जाए खातिर एगो लमहर गलियारा से गुजारल गइल जबकि मोदी एको डेग आगे ना बढ़लन. ओकरा बाद नवाज खुद चल के हिन्दुस्तानी प्रतिनिधियन से मिललन जबकि पाकिस्तानी प्रतिनिधि एक एक कर के मोदी से मिले गइलन.\nशनिचर का दिने तुर्कमेनिस्तान के राष्ट्रपति गुरबांगुली बरदीमुहमदोव के पीएम मोदी का तरफ से हाथ से बनल घोड़ा के एगो खास जीन भेंट कइल गइल. राष्ट्रपति घोड़ा खातिर जुनूनी प्रेम राखेलें आ उनुका ला एह सौगात के खास महत्व बा.\nआतंकी संगठन इस्लामिक स्टेट के अफगान-पाक इलाका के मुखिया के अमेरिकी ड्रोन हमला में मार गिरावल गइल बा. हाल में ई दोसर आतंकी सरगना रहुवे जवना के मार गिरावल गइल. सईद खान नाम के एह कमांडर के एही साल जनवरी में अफगान-पाक इलाका के इस्लामिक स्टेट के मुखिया बनावल गइल रहुवे.\nयूरो जोन के वित्‍त प्रमुखन के बइठक शनिचर का दिने ब्रसेल्‍स में होखत बा जवना में ग्रीस के करजा संकट से निबटे का बारे में विचार कइल जात बा.\nचाड के राजधानी नजामिना में भइल फिदायिन हमला में एगो बाजार में बम विस्फोट से करीब एक दर्जन लोग के मौत हो गइल.\nमिस्र के राजधानी काहिरा में इतालवी वाणिज्य दूतावास का सोझा भइल बम विस्फोट से एक आदमी के मौत हो गइल आ पाँच जने घवाहिल हो गइलें.


Pakistan accuses Pawar foraconspiracy – टटका खबर\nPakistan accuses Pawar foraconspiracy\nPakistan has blamed the ICC chief Sharad Pawar for hatchingaconspiracy to get its players banned. ICC has refuted this accusation. Three players of Pakistan Cricket team have been banned after they were found to indulging in “spot-fixing”. Pakistani cricket is already doomed and this new incident is going to be the latest, not the last, nail in its coffin.\nपाकिस्तान के आरोप बा कि शरद पवार ओकरा खिलाड़ियन के जानबूझ के प्रतिबन्धित करवले बाड़न जबकि आईसीसी एह तरह के कवनो बाति से इन्कार कइले बिया. पाकिस्तान के तीन गो खिलाड़ियन, मोहम्मद आमिर, सलमान बट, आ मोहम्मद आसिफ, के स्पाट फिक्सिंग में शामिल रहला का चलते प्रतिबन्धित कर दिहल गइल बा. एह घटना से पाकिस्तानी क्रिकेट के संकट अउरी बढ़ गइल बा. पहिलही कवनो देश पाकिस्तान जा के खेले के तइयार ना रहले आ ओकरा दोसरा देश में जा के आपन घरेलू सीरिज खेले के पड़त बा. ओकरा सामने आर्थिक संकट बा.\nवइसे जवना देश के राष्ट्रेपति पर कमीशनखोरी के आरोप बा, जवन देश कपार तक ले कर्जा में डुबल बा, जवन बाढ़ खातिर मिले वाली सहायता के खैरात का रुप में मांगत बा काहे कि ओकरा लगे कर्जा लवटावे के औकात नइखे, ओह देश के खिलाड़ी अगर कुछ गड़बड़ करिये दिहले त कवन आश्चर्य. ओह लोग के पाकिस्तानी चरित्र के प्रतीक मान के माफ कर देबे के चाहीं,\nTappal project scrapped by UP Govt\nCongress wants an unstable Bihar


Posted on अप्रैल 29, 2012 by Anjoria\tगोरखपुर के भोजपुरी संगम के छब्बीसवीं बइठकी पिछला ८ अप्रेल २०१२ के डा॰ सत्यमवदा शर्मा “सत्यम” के शाहपुर आवास पर भइल. एकरे पहिले पारी में युवा कहानीकार अवधेश शर्मा “सेन” के कहानी “बदलाव” पर बातचीत में कवि , साहित्यकार रूद्रदेव नारायण श्रीवास्तव के आलेख पढ़त डा॰ अभिजीत शुक्ल कहलीं कि कहानीकार आजु के राजनैतिक माहौल से दुखी त बा बाकिर निरास नइखे. बातचीत के आगे बढ़ावत कवि धर्मेन्द्र त्रिपाठी जी कहलीं कि हिन्दी में जवन काम भारतेन्दुजी कइलीं उहे काम भोजपुरी में होखे के चाहता. छोट कहानी के बड़ समीक्षा पर विरोध दर्ज करत वरिष्ठ गीतकार राजेश राज जी कहलीं कि बनियान के बाँहि लमहर भइला पर बुसैट से बहरा लटकि के बाउर लागल करेला.\nदुसरी पारी में वरिष्ठ गीतकार ओम धीरज, आचार्य ओम प्रकाश पाण्डेय, आचार्य मुकेश, जगदीश खेतान, त्रिलोकी त्रिपाठी “चंचरीक”. लल्लन पाण्डेय “ट्रेन”, नरसिंह बहादुर चन्द्र, केशव पाठक “सृजन”, अजु शर्मा, मेजबान कवियित्री “सत्यम”, धर्मदेव सिंह “आतुर”, सूर्यदेव पाठक “पराग” के रचना पाठ भइल. अध्यक्षीय संबोधन में प्रो॰ जनार्दन जी कहलीं कि “भोजपुरी मन के मामिला हवे जवन कहीं न कहीं से बिगड़ल जरूर बा एहसे पहिले भोजपुरी के “मन” बनावे के पड़ी, उहो बुद्धि के तालमेल से”.\nThis entry was posted in खबर, भाषा, सभा समारोह, सरोकार, साहित्य and tagged गोरखपुर, बइठकी, भोजपुरी, भोजपुरी संगम by Anjoria. Bookmark the permalink.\t4 thoughts on “भोजपुरी के बइठकी गोरखपुर में”\tचंदन कुमार मिश्र on अप्रैल 29, 2012 को 9:36 अपराह्न said:\nReply ↓\tचंदन कुमार मिश्र on अप्रैल 29, 2012 को 9:38 अपराह्न said:\nReply ↓\tOP_Singh on अप्रैल 30, 2012 को 12:37 पूर्वाह्न said:\nReply ↓\tचंदन कुमार मिश्र on अप्रैल 30, 2012 को 12:06 अपराह्न said:


आदि शक्ति लांच करत बिया मिस इलाहाबाद पूनम दूबे के – Anjoria\nभोजपुरी सिनेमा के नंबर वन फिल्म निर्माण कंपनी आदि शक्ति इंटरटेनमेंट नयका साल में लांच करे जात बिया मिस इलाहाबाद रहल आ सिनेमा जगत के नइकी सनसनी पूनम दूबे के.\nइलाहाबाद विश्वविद्यालय के छात्रा पूनम दूबे के डांस में महारथ हासिल बा आ उनका खुशी बा कि आजु उ आदिशक्ति इंटरटेनमेंट के फिलिम के हिस्सा बनल बाड़ी.\nएह फिलिम के नाम होखी “जो जीता वही सिंकदंर” आ एहमें पूनम दूबे के नायक होखीहें भोजपुरी सूपर स्टार खेसारी लाल यादव. एह फिलिम से जुड़े का बारे में पूनम बतवली कि वेब म्यूजिक के कुमार गौतम उनका के दुर्गा प्रसाद मजूमदार से मिलववले आ बाद में उनका के दुर्गा दादा अपना फिलिम में नायिका बना लिहले.\nपूनम अउरिओ कुछ फिलिमन में काम करे वाला बाड़ी जवन बड़का बैनर में बने वाला बा. पूनक के इरादा बा आपन अलग पहचान बनावल. पुनम दूबे सलमान खान के फैन हई. एह फिलिम से पहिले पूनम “बलमा बिहार वाला”, “अदालत” आ “कट्टा चलल दुपट्टा पर” वगैरह कुछ फिलिमन में आयटम नंबर कइले बाड़ी, बाकिर अब खेसारी लाल यादव के नायिका बाड़ी फिलिम “जो जीता वही सिंकदर में”.\nनौ साल में आदिशक्ति इंटरटेनमेंट मरलसि दस गो सिक्सर


मराठीओ सिनेमा के डांसिंग क्वीन हो गइली सीमा सिंह – Anjoria\nमराठीओ सिनेमा के डांसिंग क्वीन हो गइली सीमा सिंह\nसिनेमा भोजपुरी के डांसिंग क्वीन सीमा सिंह का नामे एगो अउरी उपलब्धि जुड़ गइल बा भोजपुरी का संगही मराठीओ फिलिमन में अपना डांस के जलवा देखावे के. बंगला सिनेमा वालन के त लट्टू बनाइए दिहले बाड़ी. मराठी के अनेके सुपर हिट फिलिमन, ‘भोले शंकर’, ‘स्वप्न तुझा माझे’, ‘बाप मानुस’, ‘एका लग्नाची गोस्ट’, ‘कालशेकर आहेत का’ में, सीमा सिंह आपन आयटम नम्बर के तड़का दे चुकल बाड़ी आ आवे वाली फिलिमन में ‘स्वर्गा या विजा’, ‘दिध सयाने’, ‘यारपत गांव’ शामिल बाड़ी सँ.\nमजे के बात बा कि जवने मराठी फिलिम में सीमा सिंह आपन आयटम नंबर कइली ओकर निर्माता सीमा सिंह के रिपीट जरूर कइलें. चार साल से लगातार अपना आयटम डांस ला अवार्ड जीतत आइल बाड़ी सीमा सिंह.\nभउजाइयन का बीचे जज बन के अइलें प्रो॰ आर॰ के॰ दुबे


देश दुनिया के खबर – टटका खबर\nअवैध खनन मामिला में सरकार के अधिकारियन के सनाइल होखला के जाँच कड़ी सीबीआई.\nपद्मनाभस्वामी मंदिर से निकलल खजाना के हिसाब लगावे खातिर विशेषज्ञ एजेंसी के सेवा लिहल जाई. अदालत छठवाँ तहखाना खोले का बारे में कवनो फैसला ना लिहलसि.\nलोकपाल मसला पर संसद के स्थायी समिति के बइठक बुध का दिने हो सकेला. अबहीं समिति के पुनर्गठन के प्रक्रिया जारी बा.\nभारत-बांग्लादेश अपना साझेदारी के नया रूप देबे पर सहमत. भूमि विवाद से लगाइत बाघ संरक्षण जइसन कई मुद्दा पर करार पर दस्तखत भइल.\nआजुवो गुजरात में लोकायुक्त नियुक्ति विवाद का चलते संसद के दुनु सदन के काम में बाधा पड़ल. राज्यसभा में कवनो काम काज ना हो सकल लोकसभा में सिर्फ उड़ीसा के नाम बदले वाला विधेयके पारित हो पावल.\nकेंद्रीय पर्यावरण आ वन राज्यमंत्री (स्वतंत्र प्रभार) जयंती नटराजन राज्यसभा में बतवली कि देश में अबहीं 2547 वन ग्राम बावे जवना में से कवनो के राजस्व ग्राम में नइखे बदललल गइल.\nजयपुर में दक्षिणपूर्व एशिया क्षेत्रीय समिति के 64वां अधिवेशन के शुभारम्भ भइल. तीन दिन के एह अधिवेशन में टीकाकरण अभियान के तेज कइल, कुपोषण आ कम-पोषण आ गैर-संक्रामक रोगन पर काबू करे के उपाय जइसन कई मुद्दन पर विचार-विमर्श होखी.\nगुजरात के मुख्यमंत्री नरेंद्र मोदी जल्दिये हिमाचल प्रदेश के दौरा करीहें. उनुका के हिमाचल प्रदेश सरकार का ओर से बोलावल गइल बा.\nसाल 2008 के ‘वोट खातिर नोट’ मामिला में अमर सिंह के गिरफ्तारी का बाद भाजपा कहले बिया कि अमर सिहं के एह मामिला के पीछे के लोग के नाम बतावे के चाहीं.\nआंध्र प्रदेश में वाईएसआर कांग्रेस पार्टी के प्रमुख वाई. एस. जगनमोहन रेड्डी के समर्थक राज्यपाल से भेंट कइले आ आपन इस्तीफा सकारे के दबाव बनवले.\nअब किरण बेदी मँगली विशेषाधिकार हनन के सबूत. कहली कि बतावल जाव कि ऊ सांसदन का खिलाफ अपमानजनक भाषा के इस्तेमाल कब आ कहवाँ कइले रही.\nलोकसभा मंगल का दिने उड़ीसा के ओडिशा आ उड़िया भाषा के नाम ओडिया राखे खातिर संविधान संशोधन के मंजूरी दे दिहलसि.\nखनन मामिला में जनार्दन रेड्डी के गिरफ्तारी से उपजल हालात पर भाजपा अध्यक्ष नीतीन गडकरी से चर्रचा जरे मुख्यमंत्री सदानंद गौड़ा, आ मुख्यमंत्री पद से हालही में हटल येदियुरप्पा नागपुर गइल बाड़े. जेल में रेड्डी भाई लोग आम कैदियन का तरह रात गुजारल.\nगुजरात में लोकायुक्त के नियुक्ति से उठल विवाद पर आजु कांग्रेसी नेता राष्ट्रपति प्रतिभा पाटील से भेंट कइले आ कहले कि लोकायुक्त के नियुक्ति सही बा.\nप्रधानमंत्री मनमोहन सिंह आजु ढाका यात्रा पर बांग्लादेश चहुँपले. एह बीच ओहिजा के एगो मंत्री कहले कि अगिला साल से पहिले भारत के पारगमन सुविधा दिहल संभव नइखे.\nगुजरात में लोकायुक्त के नियुक्ति का विवाद का चलते आजुओ राज्यसभा के बईठका टार देबे के पड़ल.\nकेंद्रीय भारी उद्योग आ सार्वजनिक उपक्रम मंत्री प्रफुल्ल पटेल के कहना बा कि घाटा में चलत सार्वजनिक कम्पनी स्कूटर्स इंडिया लिमिटेड खातिर बोली बोलावे के प्रक्रिया अबही शुरू नइखे भइल.\nखाली कानूने बना लिहला से भ्रष्टाचार ना हट जाई. कहलें श्री श्री रविशंकर.\nहुर्रियत कांफ्रेंस के कट्टरपंथी धड़ा के मुखिया सैयद अली गिलानी के गोहार पर आजु काश्मीर आ श्रीनगर में जनजीवन प्रभावित भइल बा.\nभारतीय वायु सेना के एगो लड़ाकू विमान मिग-21 आजु फजीरे पंजाब में दुर्घटनाग्रस्त हो गइल. ओह पर सवार दुनु पायलट बाँच गइल बाड़े.\nममता बनर्जी के नाराजगी का चलते तीस्ता संधि के सम्भावना नइखे, तबहियो कोशिश जारी बा.\nकेंद्र सरकार कहले बिया कि अगिला साल 31 मार्च तक देशभर के 2,100 न्यायालय परिसरन में चलत 12,000 अदालतन के ई-कोर्ट मिशन मोड परियोजना के तहत कम्यूटरीकृत कर दिहल जाई.\nयुवक कांग्रेस दफ्तर पर साल 1993 में कार बम विस्फोट करे का मामला में मौत के सजा पवले देवेंदर पाल सिंह भुल्लर के सर्वोच्च न्यायालय संशोधित याचिका दायर करे के अनुमति दे दिहलसि.\nमुम्बई में अगिला साल 2012 से मेट्रो के परिचालन शुरू हो जाई. 2,356 करोड़ रुपिया के लागत से शुरु भइल मुम्बई मेट्रो रेल के पहिला परियोजना के 80 फीसदी से बेसी काम पूरा हो गइल बा.\nतमिलनाडु के तिरुचिरापल्ली का लगे काल्हु दू गो बस के टक्कर में 14 लोग के जान चल गइल आ सात जने घवाहिल हो गइले.\nराजस्थान में भारी बरखा का चलते दू गो मकान घहला से कम से कम चार लोग के मौत हो गइल बा.\nलोकसभा के एगो प्रोटोकॉल अधिकारी 26 अगस्त से लापता बाड़न. ऊ झांसी जाये वाला रेलगाड़ी में सवार भइल रहले आ ओकरा बाद उनुकर पता नइखे चलत.\nझारखण्ड के धनबाद जिला में घोटाला मामिला में आपन गिरफ्तारी से बाँचे खातिर अपना के मरल घोषित करवा चुकल एगो डाक्टर के सोमार का दिने गिरफ्तार कर लिहल गइल.\nलीबिया के गद्दाफी समर्थक एगो सशस्त्र काफिला आजु पड़ोसी देश नीजेर में दाखिल भइल बा.\nप्रधानमंत्री मनमोहन सिंह कहले बाड़न कि बांग्लादेशी मछली हिल्सा के सवाद चखे खातिर ऊ आपन शाकाहारी दर्जा छोड़ सकेले.\nबांग्लादेश प्रधानमंत्री शेख हसीना के सुरक्षा ड्यूटी में कई गो औरतो तैनात बाड़ी जिनका हाथ में हरमेसा बंदूक रहेला आ अंगुरी ओकरा घोड़ा पर.\nरूस में मिग-31 दुर्घटनाग्रस्त,2गो पायलटन के मौत.\nएगो सर्वेक्षण में कहल गइल बा कि अमेरिकी नागरिकन के एगो बड़हन हिस्सा के मानना बा कि मध्य पूर्व में अमेरिकी नीतियने का चलते न्यूयार्क आ पेंटागन में 11 सितम्बर, 2001 के हमला भइल रहे.\nप्रधानमंत्री मनमोहन सिंह आजु मंगल का दिने दू दिन के बांग्लादेश यात्रा पर चल गइले. उनुका साथ चार गो राज्य के मुख्यमंत्रियो लोग गइल बा. तिस्ता समझौता के विरोध करत ममता बनर्जी जाये से इंकार कर दिहली जवना चलते तिस्ता समझौता खटाई में पड़ गइल बा.\nब्रिटेन के विदेश मंत्री विलियम हेग एह बात कर पुष्टि कइले बाड़े कि ब्रिटेन के एगो दल राजनयिक मिशन पर लीबिया के राजधानी त्रिपोली गइल बा.\nपाकिस्तान के क्वेटा शहर में सेना तीन गो अलकायदा नेतवन के गिरफ्तार कर लिहलसि. कहल जात बा कि ई लोग अमेरिका, यूरोप आ आस्ट्रेलिया के आर्थिक हित पर हमला करे के योजना बनावत रहले.\nकेंद्रीय पोत परिवहन राज्यमंत्री मुकुल राय कहले बाड़न कि अबले पांच गो जलमार्ग के राष्ट्रीय जलमार्ग घोषित कइल जा चुकल बा. अब एही क्रममें असम में लखीपुर से भांगा तक बराक नदी के जलमार्ग बनावे के विचार होत बा. एकरा के छठवाँ राष्ट्रीय जलमार्ग घोषित कइल जाई.\nकेंद्रीय भारी उद्योग आ सार्वजनिक उद्यम मंत्री प्रफुल्ल पटेल कहले कि ऑटो उपकरण निर्माण के बढ़ावा देबे खातिर सरकार नियम कायदा के अउरी सरल बनावे के कोशिश करी.\nदक्षिणी दिल्ली के दिल्ली हाट में मंगल का दिने ग्रीनपीस के कार्यकर्ता 350 किलोग्राम बैगन के चोखा बना के आनुवांशिक रूप से संशोधित (जीएम) फसलन आ बीटी बैगन के मंजूरी देबे के प्रस्ताव का विरोध में दुनिया के अबले सबसे बड़ प्रदर्शन कइले.\nएक जमाना में स्कूटर के शौकीन लोगन के पसंदीदा सवारी रहल वेस्पा अगिला साल मार्च ले फेर भारत के सड़कन पर लउके लागी. एकर उत्पादन शुरू होखे जा रहल बा.\nसरकार के उम्मीद बा कि ऊ मौजूदा कारोबारी साल में 4.6 फीसदी वित्तीय घाटा के लक्ष्य हासिल कर ली.\nइटली के ऑटोमोबाइल कम्पनी फिएट के भारतीय सहायक कम्पनी देश भर के 20 शहरन में अगिला डेढ़ साल के भीतर शोरूम खोले के फैसला कइले बिया आ कम्पनी टाटा मोटर्स के साथे मिलके अपना गाड़ियन के निर्माण चालू राखी.\nसंयुक्त राष्ट्र व्यापार एवं विकास सम्मेलन कहले बा कि वैश्विक अर्थव्यवस्था में सुस्ती का चलते साल 2011 में भारत के आर्थिक विकास दर पर साल का मुकाबिले कम रहे के अनेसा बा.\nरोजगार सृजन पर कांग्रेस में अपना प्रस्तावित खास भाषण से पहिले राष्ट्रपति बराक ओबामा कहले बाड़न कि ‘राजनीतिक खेल’ बंद करके विपक्षी रिपब्लिकन के चाहीं कि ऊ मध्य वर्ग खातिर कइल जा रहल पहल के समर्थन करे.\nशुरूआती गिरावट का बाद आजु देश के शेयर बाजार सेंसेक्स में 149.48 अंक का बढ़ती का साथे बन्द भइल.\nमहंग मोटरसाइकिल बाजार में आपन स्थिति मजबूत करे खातिर इंडिया यामाहा मोटर प्राइवेट लिमिटेड आजु ‘आर15 वर्जन 2.0’ मोटरसाइकिल बाजार में उतरलसि. दिल्ली में एकर दाम 1,07,000 रुपिया पड़ऽता.\nफिल्म ‘जिंदगी ना मिलेगी दोबारा’ में मोटरबाइक चला ले एहमें माहिर हो चुकल बॉलीवुड अभिनेत्री कैटरीना कैफ टेलीविजन कार्यक्रम ‘लिव माई लाइफ’ खातिर अपना एगो सौभाग्यशाली प्रशंसक के मुम्बई में मोटरबाइक से घूमवली.\nअभिनेता इमरान हाशमी लाख कोशिश का बादो आपन चुम्मा लेबे वाला छवि से बाहर नइखन निकल पावत. उनुकर अगिला फिलिम ‘द डर्टी पिक्चर’ एह छवि के अउरी पोढ़ बना दी.\nअमेरिका के पीट्सबर्ग शहर में भइल सफल शल्य चिकित्सा का बाद बॉलीवुड अभिनेता सलमान खान के डबलिन में 10 सितम्बर से यशराज बैनर के फिल्म ‘एक था टाइगर’ के शूटिंग शुरू करे के उमेद बा.\nबरखा का चलते भारत आ इंग्लैंड के बीच के दुसरका एकदिना क्रिकेट मैच समय से शुरू ना हो सकल आ अब बरखा रुकला का बाद मैच शुरु भइल बा त एकरा के 23 ओवर के कर दिहल गइल बा.\nकेंद्रीय खेल मंत्री (स्वतंत्र प्रभार) अजय माकन लोकसभा में बतवले कि अंतर्राष्ट्रीय स्पर्धा में हिस्सा लेबे वाला देश के खिलाड़ियन के पिछला चार साल में अभ्यास खातिर लगभग 14 करोड़ रुपिया बाँटल गइल.\nभारतीय ओलम्पिक संघ भारत से हॉकी के चैम्पियंस ट्रॉफी के मेजबानी छीने के अंतर्राष्ट्रीय हॉकी महासंघ के फैसला के ‘दुर्भाग्यपूर्ण आ बिना जरूरत’ बतवले बा. कहले बा कि एफआईएच अपना फैसले पर फेर से सोचे.\nग्राहम गूच के इंग्लैंड क्रिकेट टीम के पूर्णकालिक बल्लेबाजी कोच नियुक्त कइल जाई. अबही सलाहकार के तौर पर काम करत गूच आपन दू साल के कार्यकाल पूरा होखला का बाद नया सिरा से ई काम सम्हरीहें.\nअमेरिकी ओपन में भारत के लिएंडर पेस आ महेश भूपति के विजय अभियान जारी बा. पेस रूस के एलीना वेस्नीना का साथे मिश्रित युगल के सेमीफाइनल में पहुंच गइल बाड़े.\nएशियाई चैम्पियंस ट्रॉफी में आजु भारत अपना तीसरा मैच में कोरिया के 5-3 से हरा दिहलसि.\nपाकिस्तान के साइकिल चालकन के भारत में 11 सितम्बर से होखे वाला अंतर्राष्ट्रीय रोड साइकिल टूर्नामेंट टूर-डी-दिल्ली में हिस्सा लेबे के भारत सरकार से अनुमति मिल गइल बा.\nविश्व में हॉकी की सर्वोच्च संस्था-अंतर्राष्ट्रीय हॉकी महासंघ भारत से प्रतिष्ठित चैम्पियंस ट्रॉफी-2011 के मेजबानी छीन लिहलसि. अब नया मेजबान के नाम बाद में बतावल जाई. भारत में हाकी संघ के नाम पर दू गो संस्था में विवाद चलत बा.\nगॉल टेस्ट के पिच के जांच करी आईसीसी.\nभारत के लिएंडर पेस आ रूस के महिला टेनिस खिलाड़ी एलीना वेस्नीना के जोड़ी अमेरिकी ओपन ग्रैंड स्लैम के मिश्रित युगल स्पर्धा के सेमीफाइनल में आ गइल बा.\nभारत के लिएंडर पेस अउर महेश भूपति के जोड़ी हमवतन सोमदेव देवबर्मन आ फिलीपींस के ट्रीट कोनरार्ड हुए के जोड़ी के सीधे सेटन में हराके अमेरिकी ओपन ग्रैंड स्लैम के क्वार्टर फाइनल में आ गइल बा.\nइंगलैण्ड का साथे दुसरका एकदिना मैच आजु. सचिन तेंदुलकर सिरीज से बाहर\nसर्बियाई टेनिस खिलाड़ी नोवाक जोकोविक आ फ्रांस के जो-विल्फ्रेड सोंगा आपन-आपन मुकाबला जीतके अमेरिकी ओपन ग्रैंड स्लैम के अंतिम-8 दौर में आ गइल बाड़े.


रुपईया बढ़ाउ तब करब काम | Khabar Lahariya (खबर लहरिया)\nखबर लहरिया » रुपईया बढ़ाउ तब करब काम\nद्वारा लिखित खबर लहरिया April 21, 2014 15 बार देखा गया\nआशा गीता देवी\nजिला सीतामढ़ी, प्रखण्ड डुमरा के आशा कार्यकर्ता के मानदेय या वेतन के कोनो उपाय न हई। पता न कहिया तक ले इ लोग सब मरीज पर काम करथिन। इ कहां के नियम हई?\nडुमरा प्रखण्ड के आशा मीरा देवी, अंबू रानी, सुनीता कुमारी, गीता कुमारी लगभग बीस पच्चीस आषा कहलथिन कि हम सब बिना मानदेय के कहिया तक ले काम करबई। हर वार्ड में आशा कार्यकर्ता छथिन। मीरा देवी कहलथिन कि गांव से लेके अस्पताल तक दउरईत रहई छी। गांव में केतना घर गर्भवती महिला, केतना घर धात्री महिला, केतना कुपोशित बच्चा अउर कोन वार्ड में टी.वी. के बिमारी हई सब के सर्वे करे के रहई छई। जतेक देले छथिन सरकार ओई के आधार से मजदूरी न हई। ऐई महंगाई में कथी होतई। दिन-प्रतिदिन महंगाई बढ़ते जा रहल हई। मानदेय के आष में सब लोग काम करई छी कहिया सरकार सुनथिन। हमर सब के बात। अब त वोट के लेल भी प्रशिक्षण देल गेलई।\nजिला स्वास्थ्य अधिकारी डाक्टर ओम प्रकास पंजियार कहलथिन कि इ त सरकार के ही आदेश हई कि आशा कार्यकर्ता के मरीज पर रूपईया मिलई छई। जब मानदेय अतई तब न मिलतई। अभी कोई आदेश न हई।\nराशन के नाहीं होत कभी जाँच


मुंबई में भइल ’नीलकंठ’ के संगीत मुहुर्त – Anjoria\nआपॅशन आर्ट के बैनर तले बने जात भोजपुरी फिल्म ’नीलकंठ’ के संगीत मुहूर्त मुंबई के स्टुडियो – प्लेटिनम में कइल गइल. फिल्म के लेखक-निर्देशक आर.डी. चौधरी ने नारियल फोड़के मुहूर्त कइलन. बाद में बतवलन कि भोजपुरी में पहिला बेर सुपर नेचुरल पावत पर फिलिम बनावल जात बा ’नीलकंठ’. एह फिलिम में आधुनिक कंप्यूटर ग्रॉफिक्सो के इस्तेमाल कइल जाई. कहलन कि एह पारिवारिक फिलिम में बढ़िया गीत-संगीत आ भरपूर एक्शन, कॉमेडी देखे के मिली.\nमुहूर्त के शुभ अवसर पर मुख्य अतिथि श्याम पी. भगत, मनोज मोहित, मधू चौधरी, शरद चन्द्रा जयसवाल, दिनेश यादव, सुमनेश श्री कालजयी, सुनील शाह, सुमित बाबा, गौतम आनंद, रॉबिन खान, इम्तियाज खान, रिज़वान, संजय भूषण पटियाला, अमरनाथ द्विवेदी वगैरह मौजूद रहलें.\nफिल्म के सह निर्देशक बिजू पाल, गीतकार कुंदन कुणाल, संगीतकार आबिद जमाल, छायाकार यूनीक डिसूजा, फाईटमास्टर सिंग इज़ किंग, डांस मास्टर हीरा शाह, आ आर्ट डायरेक्टर विजय मयकर हउवें. मुख्य कलाकारन में सुरज के. शाह, डालफिन, अमर ज्योति, डब्लू सिंह, कृष्ण किंचित, योगेश त्रिपाठी, प्रशांत भूषण, लाखन वगैरह बाड़ें.\nभोजपुरी फिल्म ‘मेहरी के गुलाम’ बनके तइयार हो गइल


जटायु पुस्तक समीक्षा – सुशांत शर्मा - Books In Rack\nजटायु पुस्तक समीक्षा – सुशांत शर्मा\n‘जटायु’ पढ़ने के बाद जाने क्यों ये अधिकारबोध होता है कि मैं भी इसपर कुछ कह सकता हूँ, क्योंकि यह मात्र सुशान्त शर्मा जी के ‘जटायु-सम्पाती’ नहीं हैं। यह मेरे भी उतने ही अपने हैं। मन का कोई कोना ‘जटायु’ के रंग में रंगा है तो वहीं, कहीं सम्पाती के रंग की हल्दी पुती है।\n‘जटायु’ पढ़ने के बाद लगता है कि आलोचना के मानक और समीक्षा की कसौटियाँ, इनकी सीमाएँ हैं। पर ये भी अकाट्य सत्य है कि भाव की कोई सीमा नहीं होती ना ही कल्पना के लिए क्षितिज का कोई छोर। कल्पना तो कहीं भी उन्मुक्त विचरने को स्वतंत्र है और उसी प्रकार भाव भी अभिव्यक्ति को। प्रेम में कृष्ण देवता के रूप में भी अभिव्यक्त हो सकते हैं और छलिया के रूप में भी। निशा के मौन में छत पर लेटा कोई प्रेमी कभी चाँद को हाले-दिल भी सुनाता है तो कभी दूरस्थ प्रियतमा के कुशल-क्षेम की मनुहार भी करता है।\n‘जटायु’ पढ़कर भाव के पृष्ठ पर आँखें यही पढ़ पा रही हैं कि एक दिन पूजा की अलमारी में ‘दुर्गासप्तशती’, ‘हनुमान चालीसा’, ‘रामचरितमानस’, ‘गीतावली’, ‘सत्यनारायण व्रत-कथा’ की पोथियों के साथ ‘जटायु’ भी रखी जाएगी।\nराम-कथा में गिद्धराज जटायु का प्रसंग आने पर राम-कथा बाँचने वाले संतों-महात्माओं से कोई भावुक रामभक्त खड़ा होकर हाथ जोड़े अनुरोध कर बैठेगा- “महाराज जी! तनिका ‘जटायु’ के पद भी जप लेवल जाय, हमनी के बड़ा मन बा!”\nऔर महाराज जी कह उठेंगें-\n“काहें नहीं! बड़ा बढ़िया याद दिअवनी हँ… साधु!”\n“अइसन मउअत पावे बदे, हम लाखन जीवन भेंट चढ़इबै।\nकेतना पुण्य बटोरब जानी ना, जाके तबउ फेर ई गति पउबै।\nहे रघुनंदन रोक$ न मोहे, जो रुकबे त$ बड़ा पछतइबै।\nगीध के जाति, कुकर्म हो जाई, त अइसन मउअत फेर न पईबै।”\nमठों-आश्रमों और मन्दिरों में रामकथा में उद्धरण हेतु ‘जटायु’ के छन्द कोट किये जायेंगे। जब कभी भाई-भाई के अलगाव की बात होगी तो ‘जटायु’ के छन्द दम तोड़ती सम्वेदनाओं और भ्रातृ-वत्सलता के लिए औषधि बन जावेंगे।\nसम्पाती के उदात्त और भ्रातृ-वत्सलता का अद्भुत दृश्य उकेरा है भईया ने इन पंक्तियों में-\n“छापि लियो निज पाँखिन छाँव में, और जटायु के प्राण बचायो।\nधन्य जटायु के भाग्य कि जो, सम्पाती समान है अग्रज पायो।”\nजटायु का निश्छल प्रेम देखें-\n“रोइ के बोले जटायु सुन$, हम जाउब न तोहसे बिलगा के।\nअइसन हाल में साथ ना छोड़ब,भेज$ न तात हमे अलगा के।”\nजब क़भी भाई-भाई के प्रेम की बात होगी तो कृष्ण-बलदेव, राम-भरत, राम-लक्ष्मण के साथ ही ‘जटायु-सम्पाती’ का नाम भी लिया जाएगा और जो इन दोनों नामों पर कौतूहल से देखेगा उसको कोई न कोई ‘जटायु’ से छन्द सुनाएगा-\nहार स्वीकारि के आपने से हम, आपन मूँह बिगारब नाहीं।\nतूँ कुछऊ कहब हम तोहरि, हार के बात उचारब नाहीं।\nऔर बराबरी में तोहसे, हम आपन साँस उखारब नाहीं।\nअइसन ई प्रतियोगिता बा, जितबS तूँ तबो हम हारब नाहीं।\nछोट जे मान ले जेठ से हार त, काहे के भाई से भाई डेराई।\nआपन सीमा में दूनू रहे तब, काहे के भाई से होई लड़ाई।\nप्रेम से जीत मिले सबके, अरु प्रेम से पाटहिं वैर की खाई।\nकइसे के भाई हुए अलगा, जब एक ही तात आ एक ही माई।\nशिक्षा जब इस दौर में है कि शिक्षक और छात्र का रिश्ता दुकानदार और ग्राहक की श्रेणी में आ खड़ा हुआ वहाँ गुरु शब्द की गुरुता, महत्व और मान रखने के लिए जटायु-सम्पाती के ये शब्द काम आयेंगें। गुरु के चिन्ता निवारण हेतु प्रतिबद्ध जटायु की उत्कटता देखें-\n“धन जे ना होय तब जीत$ब कुबेर जी के,\nअलका में जाई के तहलका मचाई देब।\nगाई नाहीं होय त बताई दिहीं हमरा से,\nइन्द्र के हरा के कामधेनु के ले आई देब।”\nजब-जब मित्र-वत्सलता के नायक के रूप में कृष्ण और कर्ण का नाम लिया जाएगा, समानान्तर ‘जटायु’ का नाम भी राजा दशरथ से मित्रता हेतु लिया जाएगा।\n“मुरुछा टूटल अवधेश जी सचेत भइलें,\nगिद्धवा के छाती से लगइले पहिचान के।\nमितऊ जटायु बोल$ कहवाँ से आई, जाल$\nजब-जब बाधा कवनो लागेला परान के।”\nजब कोई क्षेत्रीय दम्भ से भरा व्यक्ति भोजपुरी गानों की फूहड़ शब्दावली पर टिप्पणी करेगा तब कोई न कोई भोजपुरिया ठसक से कह सकेगा कि भोजपुरी में श्रृंगार ऐसे भी लिखा गया है-\n“एक दुइ लट जब मुख पे लटकि जाले,\nलागे कारी लरछुत चन्द्रमा के पास में”\nजब कोई प्रवासी घर की यात्रा में होगा और देर हो रही होगी तो मां को याद करके यही पंक्तियाँ ऊचारेगा-\n“दाहिनी आँख जे फरकत होई, त, नारी हृदय सिहरावत होइहें।\nअइसे में जाई के देवन्ह से,अपनी भिखिया गोहरावत होइहें।\nमाई के कांपत होई जे देंह, त तात उन्हें समुझावत होइहें।\nधीर धर$ तोहरो ललना दुनु, छुई के सुरुज आवत होइहें।”\nअवध के अकाल का यह हृदय-विदारक वर्णन, संसार की हर त्रासदी का चेहरा और यदि त्रासदी बोल सकती तो शायद ऐसे ही बोलती-\n“पादप के बिन सूनी धरा,अरु,नीर बिना सरिता भई सूनी।\nपूत बिना गोदिया भई सूनी,आ,कंत बिना बनिता भई सूनी।\nधर्म,बिना तप सून भयो,अरु,आस बिना अँखिया भई सूनी।\nजैसे गोपाल बिना ब्रज सून, कि, ओइसन ही अयोध्या भई सूनी।।”\nभारत की भूमि पर वीरता के अनगिनत किस्से हैं, उनपर गर्व करते हुए उनके पौरुष को जगाते हुई न जाने कितने ही छन्द हैं। एक छन्द में जटायु का बल विधि के विधान से टकराता हुआ, यह लोमहर्षक और प्रेरक छन्द देखिये-\n“जागत ही जगले पुरुषारथ,जागल बा गिद्धराज बघेला।\nरावण के संघवा बिधि बा, पर आजु त बाटे ई पच्छी अकेला।\nचोंच आ पाँखि जटायू लगे, रवना लगे आयुध के जस मेला।\nलेक़िन आज महाबली गिद्ध, प्रताप के ख़ूब देखावत खेला।”\nऔर हर अध्याय भक्तिमय देव-स्तुति से शुरू होता है और एक भक्त का निश्छल हृदय अगर कविता बन जाये तो ऐसी ही बनेगा, माँ अन्नपूर्णा का भजन देखें-\n“नाम पुकारत पेट भरे, कि, अशीष तोहार भरें भंडारी।\nबालक जइसन विश्व के पोसे लू, तू धन धान से हो महतारी।\nदेवन्ह पर जब आई विपत्ति, त माँगें ले तोही से भीख पुरारी।\nआजु आशीष के हाथ उठाई द,बालक आइल बाटे दुआरी।”\nऔर जटायू मरण,\n“आँख, मुनाइल, छूटल प्राण,श्री राम के गोदि मरे गिद्धराई।\nराम के लाख सनेही भये, पर अइसन मृत्यु कहां केहू पाई?\nअम्मर हो गइलें गिद्धवा,जग में तोरि अस्तुति गावल जाई।\nधन्य जटायू के भाग कि बैठि के, लोर बहाई रहे रघुराई।”\nयदि कोई कविता पढ़कर आप रोये नहीं हों तब या तो आपकी आँखों ने ‘जटायु’ में उपरोक्त प्रसंग नहीं पढ़ा है,\nया फिर आपके पास कविता पढ़ने वाली आँखें नहीं हैं।


‘नागिन’ के सांग रिकार्डिंग में कल्पना आ इंदू सोनाली के दंगल – Anjoria\nजइसे बालीवुड में सलमान खान आ शाहरुख खान में तनातनी चलल करेला कुछ ओइसने हालत बन गइल जब दू गो मशहूर भोजपुरी गायिका कल्पना आ इंदू सोनाली रेकार्डिंग स्टूडियो में एक दोसरा पर दोष लगावे लगली. ओ दोषो अइसन कि निर्माता-निर्देशक के गोड़ हाथ फूल गइल.\nओह दिन निर्माता निर्देशक राजकुमार आर. पांडे के ‘नागिन’ के गाना के रिकार्डिंग कइल जात रहुवे. एगो गाना में कल्पना आ इंदू सोनाली के एक संगे गावे के रहुवे. गाना अइसन कि लागे कि बिरहा के दंगल चलत बा. आ ओही गाना के ले के कल्पना आ इंदू सोनाली में दोषादोषी के दौर चल निकलल, रिकार्डिंग का मौका पर राजकुमार पांडे फिल्म के नायक खेसारी लाल यादव, रानी चटर्जी, आ मोनालिसा के नेवतले रहलें. बतावल जात बा कि संगीतकार राजेश रजनीश कल्पना आ इंदू सोनाली के आवाज़ में गाना रिकार्ड करावल शुरु कइलें. कुछ देर ले माहौल ठीक बुझाइल काहे कि दुनु जनी, कल्पना आ इंदू सोनाली गाना के मूड में रहली आ वइसने गवली जइसन कि निर्देशक राजकुमार पांडे चाहत रहलें. दुनु गायिका अतना बढ़िया गावत रहली कि खुद राजकुमार पांडे के लागल कि कहीं ई व्यवसायिक प्रतिद्वंदिता त ना ह आ ई सोचिए के उनकर हालत खराब हो गइल. राजकुमार पांडे रिकार्डिंग रोके के कहलें त दुनु जनी हँसे लगली. कहल लोग कि अतना बढ़िया दंगल चलत रहुवे अनेरे रोक दिहनी. कल्पना आ इंदू सोनाली के सूझबूझ देख के राजकुमार पांडे दंग रह गइलें आ फेर पूरा मूड से दुबारा ‘नागिन’ के ई जंगी मुकाबला रिकार्ड करावल गइल.\nसाईदीप फिल्म्स प्रस्तुत ‘नागिन’ के लेखक मनोज कुशवाहा, गीतकार प्यारे लाल यादव, विपिन बहार, आ महेश परदेशी, मारधाड़ निर्देशक हीरा यादव, नृत्य निर्देशक पप्पू खन्ना आ एडीटर हउवें गुर्जन सिंह.\nकलाकारन में खेसारीलाल यादव, रानी चटर्जी, मोनालिसा, नवोदित ज्योतित, मनोज टाईगर, सीमा सिंह, बृजेश त्रिपाठी, प्रकाश जैस, के.के. गोसवामी, मंटूलाल, सी.पी. भट्ट, अनूप अरोड़ा, पुष्पा वर्मा, वंदिनी मिश्रा अउर अवधेश मिश्रा के खास नाम बा.


अपने बेगाने | Anjoria's Weblog\nTag Archives: अपने बेगाने\nसिनेमा भोजपुरी के मेगा स्टार मनोज तिवारी के जादू मुंबई में एक बेर फेरू चलल बा, उनुकर फिलिम ‘अपने बेगाने’ मुंबई में सफलता के नया रेकार्ड बनवले बा. हर जगहा भारी भीड़ जुटत बा टिकट खिड़की पर आ दर्शकन के जबरदस्त रिस्पांस मिलत बा एह फिलिम कें.\nजबरदस्त एक्शन से भरल आ पारिवारिक पृष्ठभूमि वाला कहानी पर बनल एह मनोरंजक फिल्म में मनोज तिवारी के एगो नया अवतार देखे मिलत बा. उनुका साथ एह फिलिम में बाड़े विक्रांत, मोनालिसा, कल्पना शाह, रीना रानी, सीमा सिंह, अयाज खान, गोपाल राय, देव मल्होत्रा, अली खान, हीरा यादव, रामेश्वर शर्मा, रीना सिंह आ केजल जइसन मजल कलाकार. बहुते भव्य आ बड़हन सेट्स पर फिल्मावल एह फिल्म के तकनीकिओ रूप बहुते मजगर बा. सुने में नीक लागे वाला गाना बाड़ी सँ जवना के विनय बिहारी, प्रमोद पाण्डे भा सच्चिदानंद कवच लिखले बाड़े. संगीत हवे राजेश गुप्ता-गुणवंत सेन के, एह गीतन के आवाज मिलल बा मनोज तिवारी, उदित नारायण, इंदू सोनाली, दीपा घोष, सुप्रिया आ पामेला जैन के.\nफिल्म के सफलता पर सगरी सिनेमा भोजपुरी वर्ल्ड मनोज तिवारी के बधाई दिहले बा.\nकलाकार, फिल्म में प्रकाशित किया गया | Tagged अपने बेगाने, मनोज तिवारी\t| Leaveareply\nPosted on अक्टूबर 30, 2010 by Anjoria\nफिल्म, मनोरंजन में प्रकाशित किया गया | Tagged अपने बेगाने, बिग बॉस, भोजपुरी फिल्म, मनोज तिवारी\t| Leaveareply\nRT @RamJaat0: @doctorrichabjp क्या बलात्कार के आरोप में जेल में बंद मदेरणा की बेटी से इस्तीफा लिया जाएगा जो कांग्रेस की मौजूदा विधायक है.. 26 minutes ago\nRT @doctorrichabjp: भाजपा ने कुलदीप सेंगर की पत्नी का टिकट काटा है क्यूँकि सवाल उठ रहे थे की अपराधी के परिवार में टिकट क्यू जबकि संगीता जी… 26 minutes ago\nटटका खबर, सोमार, 12 अप्रैल@2021 khabar.anjoria.com/2021/04/12/%e0… 34 minutes ago


भारत पर वर्चुअल हमले की तैयारी , सरकार द्वारा अलर्ट जारी | | Point2Point News\nनई दिल्ली, 21 जून . कोरोना काल में सरकार द्वारा लागू की गई विभिन्न वित्तीय योजनाओं की आड़ में साइबर हमलावर बड़े वर्चुअल हमले की साजिश रच रहे हैं और हैकर्स आपकी निजी और वित्तीय जानकारी में सेंधमारी करने के फिराक में हैं.\ncoronacybercyber attackGovernment alerthackersICERTVirtual attack


अन्ना हजारे आ उनुकर टीम के गिरफ्तार कर लिहल गइल – टटका खबर\nआजाद देश में भ्रष्टाचार के खिलाफ आन्दोलन से परेशान केन्द्र सरकार आजु सबेरे अन्ना हजारे, अरविन्द केजरीवाल, किरण बेदी, मनोज सिसोदिया समेत कई लोग के गिरफ्तार कर लिहल गइल बा. गिरफ्तारी से पहिलही अन्ना हजारे आपन संदेश रिकार्ड करवा के मीडिया के दे चुकल रहले जवना में लोग से अपील कइल गइल बा कि आन्दोलन थमे के ना चाही आ अतना गिरफ्तारी दिहल जाव कि देश का कवनो जेल में जगह ना बाच जाव.\nसरकार भा कंग्रेस का तरफ से कवनो बयान अबही ले नइखे आइल बाकिर हलचल से लागत बा कि सरकार आ कांग्रेस का भीतर बेचैनी बढ़ल जात बा. सोचले रहे लोग कि अन्ना आ उनुका टीम का गिरफ्तारी का बाद ई आन्दोलन रुक जाई बाकिर पूरा देश से जइसन खबर आ रहल बा आ जवना तरह से मीडिया एह बात के कवर कर रहल बा तवना से इहे लागत बा कि केन्द्र सरकार आ कांग्रेस के फजीहत बढ़े वाला बा.


राजद के एगो अउर अपराधी नेता के मिलल उमर कै – टटका खबर\nअपराधी आ बाहुबली नेता त हर दल में मिल जइहें बाकि राजद में भरल बाड़े। चारा चोर लालू के गोल के सांसद रहल नेता प्रभुनाथ सिंह के मशरख से विधायक अशोक सिंह के खून करे का अपराध में आजु उमर कैद के सजा सुना दिहलसि हजारीबाग के एगो अदालत।\nअलग बात बा कि 23 बरीस पहिले खून करे वाला ई अपराधी एह बीच सांसदो रहल आ आपन नेतागिरी चलावत रहल।\nचारा चोरी घोटाला में सजा मिलला का बावजूद लालू आजुओ बाहरे बाड़न आ आपन धौंसगिरी चलावते बाड़न। गनीमत बा कि राहुल का चलते अब चुनाव नइखे लड़ सकत ई घोटालेबाज।\nप्रभुनाथो अब चुनाव ना लड़ पइहें।\nएह हत्या में शामिल रहल प्रभुनाथ सिंह के भाई दीनानाथ सिंह अउर रितेशो सिंह के उमर कैद के सजा सुनावल गइल बा. साथ ही तीनो जने प 40-40 हजार रुपिया के जुर्मानो लगावल गइल बा.\nTags: प्रभुनाथ सिंह, राजद, लालू प्रसाद यादव\nसांसद प्रभुनाथ सिहं के काफिला संगे हादसा होखे से बाचल\nमानसून सत्र का पहिलके दिने भोजपुरी के चरचा


पप्पू यादव, ओवैसी अवुरी मुलायम सिंह निहन 'वोट कटुआ' काहाँ बाड़े?\nजईसे-जईसे चुनावी पारा चढ़त गईल, ओईसे- ओईसे साफ होखत गईल ए चुनाव में पप्पू यादव, ओवैसी, मुलायम सिंह, अवुरी तारीक अनवर के भूमिका निर्दलीय निहन रहेवाला बा।\nबिहार विधानसभा चुनाव के तैयारी के बीच जब राजद से पप्पू यादव के निकालल गईल अवुरी उ अलग पार्टी बनावे के घोषणा कईले त लागल कि उ लालू प्रसाद यादव के अपना राजनीतिक जीवन के सबसे बड़ भूल क देले बाड़े।\nएकरा बाद अचानक असद्दुदीन ओवैसी घोषणा कईले कि उ बिहार के मुसलमान बहुल सीमांचल के 24 सीट प आपन उम्मीदवार खाड़ा करीहे। अब त पक्का रहे कि लालू के किला में पप्पू यादव अवुरी नीतीश के किला में ओवैसी के चलते बरियार टूट-फुट होई।\nए सभके अलावे मुलायम सिंह लालू-नीतीश प चोट करत महागठबंधन छोड़ले, त तारीक अनवर के एनसीपी अपना 'सम्मान' के रक्षा करत महागठबंधन से राह अलग कईलस।\nए सभ घटना के बाद तमाम राजनीतिक विश्लेषक भाजपा के जीत के झण्डा गाड़त, वोट के आंकड़ा तक देवे लगले। कहाए लागल कि, चार गो अलग-अलग लोग एक संगे लालू-नीतीश के वोट बैंक के लीले खातिर तैयार बाड़े। पांच-पाँच प्रतिशत वोट कटी त लालू-नीतीश के 20% वोट के नुकसान हो जाई।\nआधा चुनाव खतम हो चुकल बा, लेकिन इ पांच-पांच प्रतिशत वोट वाला लोग काहाँ बाड़े? कुछ समय पहिले जवन लोग बिहार के राजनीति के उलट-पुलट देले रहन, चुनाव के घोषणा होखते काहाँ गायब हो गईले?\nजईसे-जईसे चुनावी पारा चढ़त गईल, ओईसे- ओईसे साफ होखत गईल ए चुनाव में पप्पू यादव, ओवैसी, मुलायम सिंह, अवुरी तारीक अनवर के भूमिका निर्दलीय निहन रहेवाला बा। अयीसन काहें भईल?\nपहिला अवुरी शायद सबसे बड़ कारण बा – मतदाता तक पहुँच बनावे में नाकामी। पप्पू यादव अवुरी असदुद्दीन ओवैसी समेत तमाम 'वोट कटुआ' लोग जनता के इ समझावे में नाकाम रहले कि, 'राज्य में भाजपा अवुरी नीतीश कुमार के अलावे अवुरी केहु सरकार बना सकेला।'\nपप्पू यादव, ओवैसी, मुलायम सिंह, तारीक अनवर के संगे जदी जीतन राम मांझी रहीते, त संभव रहे कि चुनावी पानी में तनिका कम चाहे तनिका बेसी उबाल जरूर आईत। पहिले चर्चा तक रहे कि पप्पू यादव अवुरी मांझी एक संगे चुनाव लड़ीहे। लेकिन, मांझी बहुत चालाकी से एनडीए के हाथ धईले अवुरी पप्पू से पिंड छोड़ा लेले।\nफिर खबर आईल कि पप्पू यादव अवुरी ओवैसी में तालमेल हो सकता। लेकिन उहो जल्दीए खतम हो गईल। ओवैसी 24 सीट के घोषणा क मात्र पांच-छव जगह से उम्मीदवार उतरले।\nए सभ घटना से जनता ए लोग के हालत के बहुत निमन से समझ गईल, समझ गईल कि इ लोग खाली वोट काटे खातिर मैदान में बाड़े। एकरा बाद के कारण में रणनीति के अभाव गिनल जा सकेला। ए लोग के भीरी रणनीति के साफ अभाव देखाई देलस। ए चारो लोग में से ओवैसी के छोड़ बाकी सब लोग के निशाना प नीतीश कुमार अवुरी लालू प्रसाद रहले, जबकि कवनो जने एको प्रभावी शब्द नरेंद्र मोदी अवुरी भाजपा के खिलाफ ना बोलले।\nएकरा से एकदम साफ संदेश जनता में गईल। जनता मान लेलस कि, ए लोग के पूरा खेल भाजपा के इशारा प होखता।\nअभी तक जवन साख ए लोग के बाचल रहे, ओकरा के महागठबंधन अवुरी एनडीए के एकतरफा प्रचार ध्वस्त क देलस। दुनो पक्ष एक दूसरा (सिर्फ) के खिलाफ अयीसन धुआंधार बयानबाजी अवुरी अभियान शुरू कईलस कि मतदाता के कान तक ए लोग के आवाज़ पहुंचे के गुंजाईश तक ना रह गईल।\nनतीजा देखाई देता। जवन लोग खूब हो-हल्ला अवुरी मीडिया कवरेज के संगे चुनाव मैदान में कुदल रहन, आज उहे लोग सबसे पहिले किनारा हो गईल बाड़े। मैदान में अब सिर्फ उहे बाचल बा, जे चुनाव जीते खातिर लड़ता, ना कि वोट काटे खातिर।\nFirst Update: 27 October, 2015 03:06 PM


“क परमेश्वर क अस्तित्व ह?” इ सवाल के बिपरित बहुत कम लोगन ने इ सवाल कइल ह। क ईसा मसीह क कवनो अस्तित्व रहल ह । क ईसा मसीह क कवनो अस्तित्व रहल ह । एह सरल रूप से मानल जात कि ईसा सच में एगो आदमी रहलन जे लगभग 2000 वर्ष पहिले इसारईल के धरती के उपर चलन घूमलन। बाद-विवाद तब शुरू भइल ह - जब ईसा पूरा पहचान धरम एह शिक्षा देता कि ईसा एगो पैगम्बर ह, या एगो अच्छा शिक्षक या एगो धारमिक आदमी रहलन। समस्या एह ह कि बाईबल इ बतावल ह कि ईसा आरम्भ से ही एगो भविष्यवता एगो अच्छा शिक्षक या एगो धारिमक आदमी से बहुत आधिक बढ़कर रहलन ।\nसी. एस. लुईस अपना किताब मीयर क्रिशिचयानिटी (केवल मसीहित) में एह लिखल ह। “हमनी एह पर केहू के भी उ सच्चाई मुरखा भरल बात क कहलन से रोके के प्रयास कइलन ह जेकरा से लोग अकसर उ [ईसा मसीह के] बारे में कहल ह: 'हमनी ईसा के एगो महान नैतिक शिक्षक (उपदेशक) के रूप में मानल के तैयार हाई, परन्तु हमनी के उसे परमेश्वर हावे कि दावा के नईखे मानत। एहसे एगो अइसन आदमी जे केवल कहत रहलन जइसन ईसा ने कहलन एगो महान नैतिक शिक्षक नइखे हो सकता अ या त एगो पागल आदमी रहलन उ स्तर प जइसन कवनो आदनी कहे कि उ एगो सडल अण्ड ह।” - या फेर उ नरक क शैतान हो सकत। रउवा अपना चुनाव करे खातिर । या त एह आदमी जे परमेश्वर क वेटा रहलन अउर एह आदमी ह । या फेर कवनो पागल या कुछ अउर एहसे जदा बुरा आदमी । रउवा मूरख के खातिर उ से चुप करा सकत ह । उ पर थुकत सकत ह अउर एगो दुष्टआत्मा के रूप मे ओकरा के मार सकत रहलन ह; या रउवा उनकरा के चरन में गिर कर उनकरा प्रभु अउर परमेश्वर कहा सकतानी । परन्तु हमनी कहो भी किरपा से भरल इ मूरखता के सथ इ निरणय नईखे लेहले बानी उ एगो महान शिक्षक (उपदेशक) रहलन । ओकरा में एगो रहा हमानी खातिर खुल नईखे छोडल ह। एहसे अइसन कवनो विचार नईखे कहल।"\nएह खातिर, ईसा ने अपना खातिर कवनो होवे क दावा कइलन? बाईबल क कहल ह कि उ कवन रहलन? सबसे पहिले यूहन्ना 10:30 में ईसा शब्द की ओर दिखत ह, "हम अउर पिता एगो हुई”, पहली दृष्टि में एह परमेश्वर होवे के दावा के रूप में प्रतीत नइखे हो ता । परन्तु फेर भी उनका कथन पा, यहूदी लोगन ने उनकरा के प्रतिक्रिया क देखे, "कि भला काम के खातिर हमनी के तोहरा पत्थरवाह नईखे करत बल्कि परमेश्वर की बुराई के कारन; अउर एहसे कि तू आतमा होके अपना आप के परमेश्वर बतावत बाडा” (यूहन्ना 10:33)। यहूदियों ने ईसा के कथन क परमेश्वर होवे के दावा समझत रहलन । आवे बाली आयतन में ईसा ने यहूदियों क सुधारे के खातिर कवहो भी एह नईखे कहलन कि “हम परमेश्वर होवे दावा नईखे करत रहलली।” सकेंत देत ह कि ईसा एह घोषणा कइलन ह कि "पिता अउर हम एगो हुई” (यूहन्ना 10:30) में सच कहल रह बा कि उ परमेश्वर होवे।\nयूहन्ना 8:58 एगो अउर उदाहरण ह: ईसा न कहलन “कै तुहन लोग से सच सच कह तानी कि ऐकरा पहिले के आब्रहम पैदा भइलन मैं हूँ!” एगो बार फिर, प्रतिक्रिया में यूहदिया ने पत्थर उठा के ईसा के मारे के कोशिस कइलन (यूहन्ना 8:59)। ईसा ने अपना पहचान क घोषणा कइलन “मैं हूँ” करके कहलन उ पुराना नियम में परमेश्वर के नाम क सीधा रूप पर लागू करतलन (निर्गमन 3:14)। यहूदी फेर से ईसा क काहे पत्थरवाह करे चहात रहलन एहसे कुछ निन्दा करके समझत रहलन मतलब परमेश्वर हावे क दावा?\n“अपना महान परमेश्वर अउर मुक्तिदाता ईसा मसीह” परमेश्वर अउर मुक्तिदाता ईसा मसीह (2 पतरस 1:1)। पिता परमेश्वर भी ईसा क पूरा पहचान अउर गवाही देहलन ह, "परन्तु बेटा से कहलन ह, 'कि हे परमेश्वर तोहरा सिंहासन युगनयुग रही, तोहार राज क राज दण्ड न्याय ह ।" पुराना नियम में ईसा मसीह के ईश्वरीय होने के बारे में इ कहल, "हमनी खातिर एक बच्चा के जन्म भइल, हमनी खातिर एक पुत्र दिहल गइल अउर शासन के भार ओकरे कंधा पर रही। ओकरा नाम अदूभुत काम करे वाला, पराक्रमी परमेश्वर, अनन्तकाल क पिता, अउर शान्ति क राजकुमार रखल जाई" (यशायाह 9:6)।\nएहसे ही, जइसन कि सी. एस. लुईस क दिहल गइल उदाहरणन ह, कि ईसा एगो अच्छा शिक्षक के रूप में मान ल ह काहेकि कवनो विकल्प नईखे ह। ईसा ने साफ-साफ रूप से अउर परमेश्वर होवे क इनकार न कइले जाऐ बाता दावा के कइलन ह यदि उ परमेश्वर नईखे ह, त फेर उ झूठा ह, अउर एहसे एगो नबी; अच्छा शिक्षक, या धारमी आदमी नईखे ह। ईसा शब्द क व्याख्या करे खातिर प्रयास कइले ह आधुनिक विद्वान एह दावा कइलन कि “वास्ताविक ऐतिहासिक ईसा" के उनका से बहुत से बातन क नईखे कहलन जेकरा के बाईबल में उनकरा से कहल ह। परमेश्वर क बचन के साथ बहस करे वालन हमनी क कवन होत हाई कि ईसा न क कहलन या क नईखे कहलन? कइसे कवनो एगो “विद्वान” जे ईसा के दो हजार साल बाद आइले मे इसेन उतम बोध उनकरा के वाजए जे उनोकरा साथ रहे। जेकरा उनकरा सेवा कि अउर खुद ईसा से शिक्षा पइलन से कइसे हो सकत ह कि ईसा ने क कहलन या क नईखे कहलन (यूहन्ना 14:26)?\nईसा क सच्चा पहचान क उपर सवाल ऐतना महत्वपूर्ण काहे ह? एह बात के का मतलब ह कि ईसा परमेश्वर रहेक चाही। उ एह ह कि यदि ईसा परमेश्वर नईखे ह ता उनकरा मौत सगरी दुनियाँ के पापन के दण्ड क दाम चुकावल पुरा नईखे हो सकत रहल (यूहन्ना 2:2)। केवल परमेशअवर ही अइसन असीमित दाम चुका सकत ह (रोमियन 5:8;2कुरिन्थयन 5:21)। ईसा क परमेश्वर होवे क रहल जवना से उ हमारा कर्ज क चुकवलन। ईसा क आदमी होवे के रहल त उ मर सके मुक्ति केवल ईसा मसीह में बिसवास कइला पर ही मिल पाई । ईसा क ईश्वर अवतार ही ह काहेकि उ मुक्ति क एगो मात्र राह बाडे । ईसा क ईश्वरत्व ही ह जेकरा करान एह घोषणा कइल बा कि “राह अउर सच्चाई अउर जिनगी हम ही बानी बिना हमारा के दवारा केहू पिता के पास नईखे पहुच सकत” (यूहन्ना 14:6)।


सीमा सिंह खेसारीलाल यादव संगे डांस कइली – Anjoria\nसिनेमा भोजपुरी के डांसिंग क्वीन सीमा सिंह आ खेसारीलाल यादव के डांस जलवा रउरा सभे देखब निर्देशक मंजुल ठाकुर के फिलिम में. पिछला दिने एह फिलिम ला सीमा सिंह एगो खास आयटम नंबर खेसारीलाल यादव संगे कइली. एह ला राजपिपला में बाकायदा एगो सेट लगावल रहे. खेसारी के डांस के बड़ाई करत सीमा सिंह कहतारी कि ऊ कमाल के अभिनेता आ डांसर हउवें. कहली कि वइसे त नायक लोग संगे नाचे के मौका कमे मिलेला काहे कि अधिकतर आयटम नम्बर खलनायकन साथे कइल जाला.\nएह फिलिम में खलनायक बाड़न संजय पांडे.


बिहारवासियों के नाम आचार्य पं० पृथ्वीनाथ पाण्डेय की खुली चिट्ठी - IV24 News & Infotainment\nHomeआपकी बात : THINKING MATTERबिहारवासियों के नाम आचार्य पं० पृथ्वीनाथ पाण्डेय की खुली चिट्ठी\nOctober 17, 2020 आपकी बात : THINKING MATTER, बिहार 0\nबिहार के काका, चाचा, दादा, भाई लोगन!\nरऊवाँ सभे ख़ूब सोचबिचारि कइ लिहीं। आपना के ‘सुसासन बाबू’ कहेवाला नेतवा केतना चटकोर आ चाल्हाकु बावे। सुरू-सुरू में नितिसवा जब मुखमनतरी बनल रहुए तब ले नीमन-नीमन काम कइले रहे। ओही से ओकरा के ‘सुशासन बाबू’ कहल गइल रहे। बाकिर जइसे-जइसे उ जीतत गउए, ओकर दिमागवा सातवाँ आसमान पर चहुँपे लगुए। अब ओकर असलिका रूपवा सबके समनवाँ आ चुकल बा। नरेनदर मोदियो बिहार में जइहें आ आपनु ‘टम्पो हाई’ करइहें। नरेनदर मोदी सोच तारे कि उनकर पहिलका-लेखा परसिद्धी आ प्रभउवा बनल बावे। इ उनकर खाली मनवाँ के बहम बा; काहें से कि ‘कोरोनवा’ के सुरू-सुरू में जवना तरह से उनकर गुलाम पुलिस आ जिला परसासन के अफसर लोग परदेसवा से लौटत बेरिया बिहारी लोगन पर लाठी चलवले बा आ गरिवले बा, ओकरा के रऊवाँ सभे के भुलाये के नइखे। अब ऊ सबकर बदलवा एके साथे लेबे के बेरा नगीचे आव ता।\nनरेनदर मोदी एगो अइसन आदमी के नाँव हवे, जवना के मनवा में रऊवाँ सभे खातिर कवनो मोह, दाया नइखे। जइसे पिछलका छौ साल में जोंकिया-लेखा देसवा के जनता के खूनवाँ चूसत बावे, होही जइसन बिहार में नीतीसवा से खून चुसवा लीही। काँहे से कि बिहार में चहुँपि के नरेनदर मोदी आपन बँहिया झारि-झारि के धरम आ पाकिस्तान-चीन के बात करी। आ आपन सबसे बड़का दुसमन पर्टिया काँगरेस के पाकिसतान, कसमीर आ चीन बताई। रऊवाँ सभे ओकर ‘पुरुस चरितर’ से बचल रहब। पिछलका छौ साल जउन नरेनदर मोदी सोगहग देसवा के खाँड़े-खाँड़े करत आवता, उ कवनो अजगर साँपवा से कम नईखे। खाली नफरत, खाली नफरत का बीया बोअत आवता।\nआ एतना समुझि लीहीं, रऊवाँ सभे के तनिको बिछलाइल एतना घाही कइ दीही कि कवनो करम का ना रहब सभ। किसानन के बेरोजगारन के नरेनदर मोदी जवन गति कइले बाड़े, ओसे समुझि लीहीं सभे कि नीतीसवा के बिहार से दूरे रखे के बा। एगो ‘कुकुर’ मुखमनतरी बनि जावे, बाकिर नरेन्दर मोदी आ नीतीसवा के दलिया के सरकार नइखे बनावे के बा। मिठुआ के बतिया में फँसब त समुझि लीहीं कि अगिला पाँचु सलिया तब बिहारी लोग भकोर-भकोर के रोइहें। भारास्टाचारु, महँगाई से पढ़ाई-लीखाई, रोज़गारी सब चौपटि लउकाई।\nअबु रऊवाँ सभे के सोचे के बा :– रऊँवा सभे के खाइल-पिअल-आघाइल मुखमनतरी चाहीं कि नवका आ जुग-जामाना के हिसाब से सोचेवाला जवान मुखमनतरी चाहीं।\nबिहार के चुनइया अब नगीचावल आवता। धरम आ करम पर थूकेवाला खेला सुरू हो गइल बा। उजरका दाढ़ी बाबा बिहार में आइ के आगि लगइहें; भोगी-जोगी-रोगियो के संगम आ तिरबेनी लउकी।\nकोरोना के बेरिया में ना जानु काहाँ-काहाँ से भूलल-भटकल बिहारी परदेसियन के मोदी बाबा आ जोगी चाचा के गुलमिया करेवाला पुलिसवन लठियाई-लठियाई के भगवले रहले। काँखु में दो महीना-चार महीना के छौंड़ा-छौंड़ी के दबवले मेहरारू लोग के जवन दुरगती भइल रहे, ओकरा के भुलाई के अगर नीतीसवा के जीतवलीं सभे त इ सभ रऊवाँ सभै के अरदुवाइ घटाइ दीही आ हाथवा में भीख माँगे खातिर कटोरा थमाई दीही। ईहे नीमन कहाई कि नीतीसवा के बिहार से अइसन बिदाई करे के बा कि मोदी-रोगी-जोगी-भोगी के नीमनि से अँखिया खुलि जाये, काँहे से कि अब ले अन्हराईल बाड़न स। कोरोना के समइया नीतीसवा कहले रहे :– प्रवासी बिहारियों को बिहार-सरकार वापस लाने में असमर्थ है।\nएतने ना, होहि आफतिया में नरेनदर मोदियो आपनु हाथवा खाड़ा कइ देले रहे।\nरऊवाँ सभे के नीके से जाने के चाहीं कि २०१४ के बरसिया में लोकसभइया के चुनइया में भासड़ करत समय नरेन्दर मोदी अहले रहुए :— बोलो! बिहार के लिए कितना दे दूँ? ….. इतना दे दूँ?….. इतना दे दूँ। आप सभी को याद है, उस पट्ठे ने ‘झरा…..’ भी नहीं दिया। बिहार में बिसविधालय आ ना जानु का-का बनवाये के सपना देखाइ के पराइ चलल। ओकर आ नीतीसवा के दलु मिलि के सरकार बनाइ लिहल। मोदिया के आपनु कहलका याद ना रहल। जइसे खाई के भँइसिया हग देले, होही लेखा ऊहो पाठा बोलि-बालि के भागु निलल आ फेरू बिहार में जलदी ना आइल। मुँहवा में करीखा त पोताइ गईल बा, बाकिर बजरु बेहया लोगन के का कहलु जाउ?\nथोरे महीना पहिले बिहार में बाढ़ आइल रहे। ओमे नरेनदर मोदी केतना बार सहायता लेके चहुँपल रहुअन? फेर कवना मुँहवा से ऊ भोटवा माँगे अइहें। रऊवाँ सभे कि चाहीं कि चुपचापे अपना घर में बइठल रहीं। अइसन जतन करीं सभे कि ओइजा खाली कुकुर-बिलारि फेंकरा सँ।\nअब रऊँवा सभे खातिर बाड़ा नीक समयवा मिलि गइल बा। अब निरबंसियन आ तिरछोलन के सीखिया सिखावे खातिर चुनइया आवे वाला बा। मनवाँ बना ल़ीं सभे कि एगो गदहा मुखमनतरी भले बने, बाकिर नीतीसवा जरिको ना। आ ना त घर में जेतना सवाँग बाड़े, ओही हिसबवा से अलमुनिया के कटोरा ‘एडभान्स’ में घरे में रखि लीहीं सभे।\n(सर्वाधिकार सुरक्षित– आचार्य पं० पृ्थ्वीनाथ पाण्डेय, प्रयागराज; १७ अक्तूबर, २०२० ईसवी।)\nLetter to citizens of Bihar\nआइए! अपूर्णता से ‘पूर्णता’ की ओर साथ-साथ चलें


(सोमार5सितम्बर)\nलालू प्रसाद आजु सोमार के फारबिसगंज चहुंप के भजनपुरा गांव में पुलिस गोलीबारी में मराइल बतावल जा रहल लोग के परिवार के अपना पार्टी का तरफ से एक-एक लाख रुपिया दिहले.\nबिहार के मुख्यमंत्री नीतीश कुमार आजु कहले कि लालू प्रसाद जहाँ मन करे तहाँ सूतस बाकिर संसद सूते के जगहा ना ह.\nसुशील मोदी के नेतृत्व में बीस राज्य के वित्त मंत्री दस दिन के विदेश दौरा पर जइहें आ स्पेन, फ्रांस, बेल्जियम अउर लक्जमबर्ग के यात्रा करीहें.\nसिवान जिला के कंघवाहारा श्रीनगर में अतवार का दिने दाहा नदी में डूबल तीनो लड़िकियन के लाश आजु मिल गइल.\nबिहार में अब ‘समझो-सीखो’ कार्यक्रम\nपटना,5सितम्बर (आईएएनएस). बिहार के स्कूलन छात्रन के तादाद बढ़ल का बाद अब शिक्षा के गुणवत्ता सुधारे खातिर शिक्षक दिवस का मौका पर एगो नया कार्यक्रम समझो सीखो के उद्घाटन राज्य के मुख्यमंत्री नीतीश कुमार कइले.\nएह कार्यक्रम के राज्य के 71,000 स्कूलन में लागू कइल जाई. बिहार शिक्षा परियोजना अउर यूनिसेफ के बनावल एह कार्यक्रम कर विद्यालय शिक्षा समिति अउर अभिभावकन के साथ मिलाके चलावल जाई. ‘समझो-सीखो’ कार्यक्रम खातिर 38 गो प्रचार वाहन तइयार करावल गइल बा जवन जगह-जगह घूम-घूमके शिक्षा के गुणवत्ता के प्रचार करीहे सँ. उद्घाटन करत नीतीश कुमा कहले कि अब स्कूलन में संस्कृति आ खेलो पर ध्यान दिहल जाई.\nएह मौका पर शिक्षा के क्षेत्र में अमूल्य योगदान करे वाला कई शिक्षकन के सम्मानितो कइल गइल.\nशिक्षा विभाग के एगो अधिकारी बतवले कि एह प्रचार वाहनन पर आकर्षक झांकी लगावल जाई, शिक्षा के प्रोत्साहित करे वाला गीत बाजी आ कई एक समारोहन के वीडियो देखावल जाई. कार्यक्रम पर 50 करोड़ रुपिया के खरच आई. एकर सफलता खातिर पूरा जवाबदेही विद्यालय के प्रधानाध्यापकन पर डालल गइल बा.(इंडो-एशियन न्यूज सर्विस)\nएगो निलंबित आईएएस अधिकारी शिवशंकर वर्मा के संपत्ति के काल्हु जब्त कर लिहल गइल आ उनुका पटना के आलीशान मकान पर सरकार के ताला लाग गइल. अब एह मकान में स्कूल खोलल जाई.\nफारबिसगंज गोलीकाण्ड का खिलाफ काल्हु लालू प्रसाद के नेतृत्व में फारबिसगंज मार्च शुरू भइल. पटना से रवाना होत लालू प्रसाद कहले कि ऊ गरीबन पर अन्याय ना होखे दीहें आ एकर हरसंभव विरोध करीहें.\nजदयू नेता संजय सिंह कहले कि जब फारबिसगंज वाली घटना भइल रहे तब त लालू केन्द्र में मंत्री बने के जुगाड़ में अझूराइल रहले. आ जब कुछ ना भेंटाइल त अब उनुका फारबिसगंज मार्च के इयाद आइल बा.\nकृषिमंत्री नरेन्द्र सिंह के कहना बा कि केंद्र से यूरिया खाद के कम आपूर्ति मिलला का चलते राज्य में खाद के संकट हो गइल बा. कहले बाड़न कि बिहार के कोटा दोसरा राज्यन के दे दिहल गइल बा.


लोक कवि अब गाते नहीं – ३ – Anjoria\nउपन्यास गीत-गवनई देश आ समाज सरोकार साहित्य\nलोक कवि अब गाते नहीं – ३\nफरवरी 11, 2011 उपन्यास, दयानंद पाण्डेय, भोजपुरी, भोजपुरी गीत गवनई, लोक कवि़, लोक कवि अब गाते नहीं\nदुसरका कड़ी से आगे…..\nबाजार में लोककवि के कैसेटन के बहार रहे आ उनुकर म्यूजिकल पार्टी चारो ओर छवले रहे. उनुकर नाम बिकाव. गरज ई कि ऊ “मार्केट” में रहले. बाकिर मार्केट के साधत-साधत लोक कवि में ढेरे अंतर्विरोधो उपजे लागल रहे. ई अंतर्विरोध उनुकर गायकियो के ना छोड़लसि. लेकिन लोक कवि हाल-फिलहाल हिट आ फिट चलत रहले से कवनो सवालो उठे-उठावे वाला ना रहुवे. हँ कबो-कबो उनुकर उद्घोषक उनुका के जरुरे टोक देव. बाकिर जइसे धरती पानी के असहीं सोख ले ले, वइसहीं लोको कवि अपना उद्घोषक के जब तब के टोका-टाकी घोंट जासु. जब कबही टोका-टोकी बेसी हो जाव त लोक कवि “पंडित हईं नू रउरा” जइसन जुमला उछाल देस. आ जब उद्घोषक कहसु कि, “हईं तऽ” तब लोक कवि कहसु, “तबहिये अतना असंतुष्ट रहीले.” आ ई कहि के लोक कवि ओह उद्घोषक के लोक लेसु. दोसर लोग हें हें हीं हीं कर के हँसे लागे. उद्घोषक, जिनका के सभे दुबे जी कहे, से अपने त कवनो नौकरी ना करत रहले बाकिर उनुकर पत्नी डी॰एस॰पी॰ रहली आ कबो कबो मुख्यमंत्री के सुरक्षो में तैनात हो जात रहली, खास कर के एगो महिला मुख्यमंत्री का सुरक्षा में. लोक कवि जब-तब मंच पर उद्घोषक दुबे जी के तारीफ करत एहु बात के घोषणा कर देसु त दुबे जी बिदक जासु. अनसा के पूछसु, “का हमार कवनो आपन पहिचान नइखे ?” ऊ बिफरसु “हमार पत्नी डी॰एस॰पी॰ हई, का इहे हमार पहिचान बा ?” पूछसु, “का हम बढ़िया उद्घोषक ना हईं ?” लोक कवि, “हईं भाई हईं” कह के बला टार देसु. दुबे जी उद्घोषक साचहू बहुते बढ़िया रहलन बाकिर एकरो से बेसी किस्मतवाला रहलन. बाद में उनुकर एकलौता बेटो आई॰ए॰एस॰ हो गइल त लोक कवि उद्घोषक दुबे जी का तारीफ में पत्नी डी॰एस॰पी॰ का साथे आई॰ए॰एस॰ बेटो के पुल बान्ह देसु. शुरु-शुरु में बेटा के उपलब्धि के बात दुबे जी हाथ में माइक लिहले एगो खास अंदाज में मुड़ी झुका के सकार लेसु. बाकिर बाद का दिन में दुबे जी के एहू पर एतराज होखे लागल. एह तरह गँवे-गँवे दुबेजी के एतराज के ग्राफ उपर चढ़ते गइल. लोक कवि का टीम में कुछ “संदिग्ध” लड़कियन के मौजूदगी पर उनुकर एतराज बेसी गहिरा गइल आ एतराज ओहु ले बेसी गहिराइल लोक कवि के गायकी पर. एतराज एह पर रहे कि लोक कवि भोजपुरी अवधी के मिलावे का नाम पर दुनो के बरबाद करत बाड़न. बाद में त ऊ लोक कवि से कहे लगलन, “अब आप अपना के भोजपुरी के गायक त मते कहल करी.” फेर जोड़सु, “कम से कम हमरा से ई एलान मत करवावल करीं.”\n“काहे भाई काहे ?” लोक कवि आधा सुरे में रहसु आ पूछसु, “हम भोजपुरी गायक नहीं हुं त का हूं ?”\n“रहनी कबो आप !” दुबे जी किचकिचासु, “कबो भोजपुरी गायक ! अब त आप खड़ी बोली लिखत गावत बानी.” पूछसु, “कहीं-कहीं भोजपुरी शब्द ठूंस दिहला भर से, भोजपुरी कहावत ठोंक दिहला से, आ सँवरको, गोरको गूँथ दिहला भर से गाना भोजपुरी हो जाला ?”\n“भला भोजपुरी जानबो करीले का आप ?” लोक कवि आधा सुरे में भुनभुनासु. साँच ई रहे कि दुबे जी के भोजपुरी से ओतने वास्ता रहे जतना मंच पर भा रिहर्सल में ऊ सुनसु. उनुकर मातृभाषा भोजपुरी ना रहे. लेकिन तबहियो ऊ लोक कवि के ना छोड़सु. कहसु, “मातृभाषा हमार भोजपुरी ना ह”, एह बात के ऊ पहिले अंगरेजी में कहसु, फेर संस्कृत में, आ फेर जोड़सु, “बाकिर बाति त हम एह अनपढ़ से करत बानी.” फेर ऊ हिन्दी में आ जासु,”लेकिन एकर मतलब ई ना भइल कि एगो औरत जवन हमार महतारी ना हिय ओकरा साथे हो रहल बलात्कार देखतो हम चुप रहीं कि ई हमार महतारी त ना हिय !” कहसु, “देखीं लोक कवि जी, अपना तईं त हम ई ना होखे देब. हम त एह बाति के पुरजोर विरोध करबे करब.”\n“ठीक बा ब्राह्मण देवता !” कहि के लोक कवि उनुकर गोड़ छू लेसु. कहसु, “आजुवे बनावत बानी भोजपुरी में दू गो गाना, फेर आपके सुनावत बानी.” लोक कवि आगा जोड़सु, “बाकिर बजरियो में त रहे के बा ! खाली भोजपुरी गायब, कान में अँगुरी डालि के बिरहा गायब, त पब्लिक भाग खड़ा होई.” पूछसु, “के सुनी खालिस भोजपुरी ? अब घर में बेटअ त महतारी से भोजपुरी में बतियावे ना, अंगरेजी बूकेला त हमार खाँटी भोजपुरी गाना के सुनी ?” ऊ कहसु, “दुबे जी, हमहू जानतानी कि का करत बानी. बाकिर खालिस भोजपुरी गायब त केहू ना सुनी. बाजार से फेंका जायब. तब राउर अनाउंसरीओ बहि-गलि जाई आ हई बीस पचीस लोग जे हमरा बहाने रोजी-रोजगार पवले बा सभकर रोजगार बन्द हो जाई. तब का खाई ई लोग ? एह लोग के परिवार कहाँ जाई ?”\n“जवनो होखे, अपना तईं त ई पाप हम ना करब.” कहिके दुबेजी उठ खड़ा होखसु. बहरा निकलि के अपना स्कूटड़ के अइसे किक मारसु कि मानो लोके कवि के “किक” मारत बाड़न. एह तरह दुबे जी के असंतोष बढ़ते रहल. लोक कवि आ उनुकर वाद-विवाद-संवाद बढ़ते रहल. कवनो फोड़ा का तरह पाकत रहल. अतना कि कबोवकबो लोक कवि बोलसु, “ई दुबवा त जीउ माठा कर दिहले बा.” आ आखिरकार एक समय उहो आइल जब लोक कवि दुबे जी के “किक” कर दिहले. बाकिर अचके में ना.\nहोखे ई कि लोक कवि कहीं से प्रोग्राम करि के आवसु त दुबेजी शिकायत दर्ज करावत कहसु, “आप हमरा के त बतवनी ना ?”\n“फोन त कइले रहीं. पर आपका फोनवा इंगेज चलत रहे.” लोक कवि कहसु, “आ प्रोग्रामो अचानके में लाग गइल रहे. जल्दी रहे से हमनी का निकल गइनी. बाकिर अगिला हफ्ता बनारस चले के बा, आप तइयार रहब.” कहि के लोक कवि उनुका के एगो दूगो प्रोग्राम में ले जासु आ फेर आठ-दस प्रोग्राम में काट देसु. बाद में त कई बेर लोक कवि दुबे जी के लोकलो प्रोग्राम से “कट” कर देसु. कबो “अचानक” बता के त एकाध बेर “बजट कम रहे” कहि के. संघतियन से लोक कवि कहसु, “लोग नाच गाना देखे-सुने आवेला. अनाउंसिंग सुने ना !” फेर त गँवे-गँवे दुबे जी लोक कवि से प्रोग्रामन का बाबत पूछलो बन्द कर दिहले बाकिर लोक कवि के पोस्टमार्टम ना बंद कइले. हँ, लेकिन एगो साँच इहो रहे कि दुबेजी “मार्केट” में अब लगभग नाहिये रहि गइल रहन. छिटपुट लोकल प्रोग्रामन में, कबो-कभार सरकारी कार्यक्रम में लउक जासु. लोक कवि त दिल खोल के कहसु, “दुबे जी के मार्केट आउट कर दिहलसि. असल में ऊ पिंगल ढेरे झाड़त रहले.”\nबाकिर जवने होखो कुछ बढ़िया कार्यक्रमन में दुबेजी के कमी लोक कवि के जरुरे अखरल करे. कार्यक्रम का बाद कहसु, “दुबवा रहता त एकरा के अइसे पेश करीत !” बाकिर दुबेजी त आखिर लोके कवि का चलते “मार्केट” से आउट रहले. आ लोक कवि के जब-तब खुदे अनाउंसिंग सम्हारे पड़े. ऊ एगो बढ़िया अनाउंसर का तलाश करत रहले. बीच-बीच में कई गो अनाउंसरन के अजमवलन. बाकिर दुबे जी जइसन संस्कृत, हिन्दी, अंगरेजी, उर्दू ठोंके वाला केहू मिलत ना रहे. लोक कवि कहसु, “कवनो में सलीका सहुर नइखे.” फेर एगो बाँसुरी बजावे वाला के ऊ ई काम सिखवलन बाकिर उहो ना चलल. ऊ बाँसुरियो से गइल आ अनाउंसिंगो से. लोक कवि के एगो अनाउन्सर अइसनो मिलल जवना के आवाजो नीमन रहे, हिंदीओ अंगरेजी जानत रहे. बाकिर दिक्कत ई रहे कि ऊ कार्यक्रम से बेसी अनाउंसिंग करे. दस मिनट के कार्यक्रम खातिर ऊ पन्द्रह मिनट के अनाउंसिंग कर डाले. मैं-मैं करत ऊ पाँच छह गो शेर ठोंक देव आ तब हम ई कइनी, तब ऊ कइनी कहि-कहि के अपने के प्रोजेक्ट करे में लागल रहे. आखिरकार लोक कवि ओकरो के हटा दिहले. कहलन कि, “ई त कार्यक्रम के गोबर-लीद सगरी निकाल देला.” ओहि घरी लोक कवि के एगो टी॰वी॰ सीरियल बनावे वाला भेंटा गइल. लोक कवि के गाना चूंकि कुछ फिलिमो में पहिलही आ चुकल रहे, कुछ चोरी-चकारी का मार्फत त कुछ सीधे. से ऊ टीवी सीरियल बनावे वाला के ग्लैमर में त ना अझूरइले बाकिर ओकरा राय में आ गइले. ऊ एगो लड़की के प्रोजेक्ट कइलसि जवन हिन्दी अंगरेजी दुनु जानत रहुवे. “लेडीज एड जेन्टिलमेन” वाली अंगरेजिओ “हेलो सिस्टर्स एंड ब्रदर्स” कहिके बोलत रहे आ बेसी करिके अनाउंसिंग अंगरेजिये में ठोकत रहुवे.\nआखिरकार ऊ लोक कवि के मंच के एनाउंसर बन गइल. गँवे-गँवे ऊ “डाँड़ उछालू” डांसो जान गइल. से एक पंथ दू काज. एनाउंसर-सह-डांसर ओह लड़की से लोक कवि के म्यूजिकल पार्टी के भाव बढ़ि गइल.\nएक बेर केहू लोक कवि से कहबो कइल कि, “भोजपुरी के मंच पर अंगरेजी एनाउंसिं ! ई ठीक नइखे.”\n“काहें ठीक नइखे ?” लोक कवि बिदकत गरजले.\n“अच्छा चलीं, शहर में त ई अँगरेजी एनाउंसिंग चलियो जाला बाकिर गाँवन में भोजपुरी गाना सुने वाला का समुझिहें ई अंगरेजी एनाउंसिंग ?”\n“खूब समुझेले !” लोक कवि फइल गइले, “अउर समुझें ना समुझें, मुँह आँख दुनु बा के देखे लागेलें.”\n” का देखे लागे लें ?”\n“लड़िकी ! अउर का ?” लोक कवि बोलले, “अंगरेजी बोलत लड़की. सब कहेले कि अब लोक कवि हाई लेबिल हो गइल बाड़े. लड़की अंगरेजी बोलेले.”\n“अच्छा जवन ऊ लड़की बोलेले अंगरेजी में, आप समुझिलें ?”\n“हँ समुझिलें.” लोक कवि बहुते सर्द आवाज में कहले.\n“का ? आप अब अंगरेजियो समुझे लगनी ?” पूछे वाला भौंचकिया गइल. बोलल. “कब अगरेजीओ पढ़ लिहनी लोक कवि जी रउरा ?”\n“कब्बो ना पढ़नी अंगरेजी !” लोक कवि बोलले, “हिंदी त हम पढ़ ना पवनी, अंगरेजी का पढ़ब !”\n“बाकिर अबहिये त आप बोलत रहीं जे अंगरेजी समुझिलें ?”\n“पइसा समुझिलें.” लोक कवि कहले,”अउर ई अंगरेजी अनाउंसर हमार रेट हाई कर दिहले बिया, त अंगरेजी हम ना समुझब त के समुझी ?” ऊ बोलले, “का चाहत बानी जिनिगी भर बुरबके बनल रहीं. पिछड़े बनल रहीं. अइसहीं भोजपुरिओ हरदम भदेसे बनल रहे ?” लोक कवि चालू रहले, “संस्कृत का नाटक में लोग अंगरेजी सुन सकेला. कथक, भरतनाट्यम, ओडिसी, मणिपुरी में त लोग अंगरेजी सुन सकेला. गजल, तबला, सितार, संतूर, शहनाई पर अंगरेजी सुन सकेला त भोजपुरी का मंच पर लोग अगर अंगरेजी सुनत बा त का खराबी बा भाई ? तनि हमहूं के बताईं !” लोक कवि के एकालाप चालू रहल,”जानीले आप, भोजपुरी का हऽ?” ऊ तनिका अउरी कड़कड़इले, “मरत भासा हियऽ. हम ओकरा के लखनऊ जइसन जगहा में गा बजा के जिंदा रखले बानी आ आप सवाल घोंपत बानी. ऊ भोजपुरी जवन अब घरो में से बहरिया रहल बिया.” लोक कवि खिसियाइलो रहले आ दुखिओ रहले. कहे लगले,”अबहीं त जबले हम जिंदा हईं अपना मातृभाषा के सेवा करब, मरे ना देब. कुछ चेलो-चाटी तइयार करा दिहले बानी़ उहो भोजपुरी गा-बजा के खात-कमात बाड़े. बाकिर अगिला पीढ़ी भोजपुरी के का गत बनाई ई सोचिये के हम परेशान रहीले.” ऊ बोलत गइले, “अबहीं त मंच पर पॉप गाना बजवा के डांस करवावत बानी, इहो लोग के चुभऽता, भोजपुरी में खड़ी बोली मिलावत बानी त लोग गरियावत बा, आ अब अंगरेजी अनाउंसिंग के सवाल घोंपल जा रहल बा.” ऊ कहत गइले,”बताईं हम का करीं ? बाजारू टोटका ना अपनाईं त बाजारे से गायब हो जाईं. अरे, नोंच डाली लोग. हमार हड्डियो ना मिली.” कहत ऊ छटकत खाड़ हो गइले. शराब के बोतल खोलत कहे लगले,”छोड़ीं ई सब. शराब पीहीं, मस्त हो जाईं. एह सब में कुछ नइखे धराइल. बाजार में रहब त चार लोग चीन्ही, नमस्कार करी, जवना दिने बाजार से बहरिया जायब त केहू बातो ना पूछी. ई बाति हम नीमना से जानत बानी. रउरो सभे जान लीं.”\nलोक कवि अबले पियत-पियत टुन्न हो गइल रहले त लोग जाये लागल. लोग जान गइल अब रुकला के मतलब बा कि लोक कवि के गारी सुनल. दरअसल दिक्कत इहे रहल कि लोक कवि अब खटाखट लेसु आ जल्दिये टुन्न हो जासु. फेरु या त ऊ “प्रणाम” उचारसु भा गायन भरल गारियन के वाचन भा फेरु सुंदरियन के ब्यसन खातिर बउरा जासु. दरअसल, एह सगरी कामन के मकसदे रहत रहे कि “तखलिया !” माने कि एकांत ! “प्रणाम” ओह आदरणीय लोग खातिर होखे जे उनुका संगीत मंडली से अलग के मेहमान (नेता, अफसर, पत्रकार) रहसु भा जजमान होखस. अब्यस्त लोग लोक कवि के “प्रणाम” के संकेत समुझत रहे आ उठ चलत रहे. जे लोग नया रहत रहे ऊ ना समुझत रहे आ बइठल रहि जाव. लोक कवि ओह लोग के रह-रह के हाथ जोड़-जोड़ के दू चार बेर अउरी प्रणाम करत रहले. बात तबहियो ना बने त ऊ अदबे से सही कह देत रहले़ “त अब चलीं ना !” बावजूद लोक कवि के तमाम अदब के एहसे कुछ नादान टाइप लोग आहत आ नाराज हो जाव. बाकिर लोक किव के एह सब से कुछ फरक ना पड़े.\nबेहतर बा एगो दिया जरा लीं\nलोग के रेलवे से का चाहीं


भगवान राम के पियक्कड़ कहे वाला द्रमुक नेता करुणानिधि के बीमारी से मौत – टटका खबर\nAug 7, 2018 एम करुणानिधि, पीएम मोदी\nचेन्नई 07 अगस्त. द्रविड़ मुनेत्र कषगम (द्रमुक) के सुप्रीमो अउर तमिलनाडु के मुख्यमंत्री रह चुकल नेता एम करुणानिधि के मंगल का दिने बीमारी का चलते कावेरी अस्पताल में मौत हो गइल. उनुकर उमिर वइसहूं 94 बरीस हो गइल रहुवे.\nकावेरी अस्पताल का ओर से जारी विज्ञप्ति में कहल गइल बा कि करुणानिधि साँझ के छह बजके 10 मिनट पर आखिरी साँस लीहलन. ऊ ढेर दिन से बीमार चलत रहुवन आ पिछला 28 जुलाई का दिने उनुका के अस्पताल में भरती करावल गइल रहुवे.\nउनुका मौत के खबर सुनते उनुका समर्थकन में शोक पसर गइल. उनुकर अब-तब के खबर सुनि के काल्हु रतिए से बड़हन भीड़ अस्पताल का बहरी जमा रहुवे.\nकरुणानिधि का मौत पर पीएम मोदी आपन शोक संवेदना प्रकट करत कहलन कि उनुका मौत से देश एगो जमीन से जुड़ल नेता, गहन विचारक, लेखक अउर एगो अइसन हस्ती गँवा दिहलसि जे भर जिनिगी गरीब आ वंचितन के कल्याण खातिर काम कइलसि.\nपीएम मोदी याद कइलन कि उनुका करूणानिधि का साथे संवाद के कई बेर मौका मिलल रहे. सामाजिक कल्याणकारी नीतियन के उनुका पोढ़ आ गहीर समुझ रहल. ऊ लोकतांत्रिक मूल्यन के प्रति समर्पित रहलें आ देश में आपातकाल लागू कइला पर ओकर कड़ा विरोध कइले रहलें. ऊ हमेशा तमिल हित के बात उठवलें आ तमिलनाडु के आवाज बनल रहलें.